title: Suomi–Korea-seura

text: Suomi–Korea-seuran vaikutuksesta perustettu eduskunnan Korea-solidaarisuusryhmä oli eduskuntahistorian ensimmäinen ystävyysryhmä. Vuosina 1973–1997 toimi seuran yhteydessä myös Suomalais-korealainen kauppayhdistys, jonka toiminta jäi vähäiseksi.


title: Suomi–Korea-seura

text: 1990-luvulla seura oli organisoimassa yhteistyössä Via Dolorosa -järjestön kanssa useita junavaunuja sisältäneen ruoka-ja avustuskuorman lähettämisessä ja jakamisessa Pohjois-Korean pahimmin tulvista kärsiville alueille. Tämän lisäksi seura on ollut auttamassa korealaisia eri alojen asiantuntijoita heidän vieraillessaan Suomessa.


title: Suomi–Korea-seura

text: Seuran ensimmäisiä puheenjohtajia olivat Rakennustyöväenliiton toimitsija Kauko Aaltonen ja tuolloinen sosiaali-ja terveysministeri Osmo Kaipainen. Vuosina 1985–2006 Korea-seuraa johti kansanedustaja Pekka Leppänen, joka toimi seuran kunniapuheenjohtajana ennen kuolemaansa. Seuran puheenjohtajana on vuodesta 2015 eteenpäin toiminut Pekka Kotkasaari Riihimäeltä.


title: Suomi–Korea-seura

text:
Parhaimmillaan seuralla on ollut ainakin 450 jäsentä; nykyään jäseniä on noin 250.
Seuran kotipaikkakunta on Helsinki ja paikallisosastoja tai toimintaa on myös Tampereella, Turussa, Porissa, Seinäjoella, Vaasassa ja Pohjois-Pohjanmaalla. Se julkaisee neljästi vuodessa ilmestyvää jäsenlehteä "Korean ystävät" (), jota edelsi 1983–1997 ilmestynyt "Suomi–Korea-seuran tiedote" ().


title: Suomi–Korea-seura

text: Suomi–Korea-seuralla on vastaavasti ystävyysseura Pohjois-Koreassa: Korea-Suomi-seura. Suomessa toimii myös Suomen Juche-aatteen opintoyhdistys.


title: Chavínin kulttuuri

text: Chavínin kulttuuri oli nykyisen Perun ylänköalueelle levittäytynyt korkeakulttuuri. Chavínkulttuuri tunnetaan kiviarkkitehtuuristaan ja kiviveistoksistaan, jotka liittyivät uskonnollisiin uhrirituaaleihin. Chavinin aikana metallit tulivat ja kangaspuut yleistyivät käytössä, ja maissi levisi laajalle.


title: Chavínin kulttuuri

text: Kulttuurin alku sijoittuu noin 800 eaa. ja se tuhoutui suunnilleen 200 eaa. Kulttuuri on nimetty Chavín de Huantarin alueen mukaan.


title: Chavínin kulttuuri

text:
Chavinin kulttuuria pidettiin erääseen aikaan Perun vanhimpana kulttuurina. Nykyisin tiedetään, että Perun rannikon jokilaaksoissa kukoisti monia paikalliskulttuureja niin sanotulla alkujaksolla noin 1800-800 eaa. Niihin liittyi suuria temppelikeskuksia. Chavinin piirteet alkoivat kehittyä rannikon keskuksissa ehkä jo 1500 eaa. Chavinin kulttuuri alkoi kukoistaa vasta monien suurten rannikon keskusten kuten Cerro Sechinin romahdettua noin 900 eaa. Joidenkin tutkijoiden mielestä Chavin oli rannikon aiempien kulttuurien rappiota, toisten mieletä huipentumaa. Ei tiedetä levisikö Chavin rannikon kulttuurien luhistuttua, vai kukistivatko Chavinin hallitsijat rannikon kulttuurit.
Chavínia sanotaan arkeologien kielenkäytössä laajuutensa takia Perun "varhaiseksi horisontiksi". Se syntyi, kun rannikon alkujakson U-kirjaimen muotoisten temppelien traditio romahti, ja maissista tuli pääviljalajii. Chavín levisi Andien vuoristossa Tiwanakuun asti etelään ja Cupisnique Perun pohjoisrannikolla.


title: Chavínin kulttuuri

text:
Chavinia muistuttavaa kulttuuria esiintyi Perun alkujakson lopulla noin 1300-850 eaa.
"Chavinoidi"-kerrostuma oli Kotoshissanoin 1200-870 eaa. Samoin la Galgadassa ja Shillacotossa oli "chavinismia".
Huaca de los Reyesin temppeliveistokset muistuttavat Chavinia n 1200 eaa. Cerro Sechinin kaiverrukset ajoittuvat vuoteen 1300 eaa. Anconissa ja Garagayssa oli "chavinoideja" noin 1000 eaa. Varsinainen Chavinin kulttuuri syntyi noin 800 eaa, ja levisi laajelle noin 400 eaa.


title: Chavínin kulttuuri

text: Chavín levisialussa Perun pohjoisesta vuoristosta keskiseen ja etelään vuoristoon. Sen jälkeen Chavin saapui rannikolle.


title: Chavínin kulttuuri

text: sekä Perun etelärannikolle, mm. Carhuaan ja Ocucajeen ja Titicacajärven lähelle Pucaraan.


title: Chavínin kulttuuri

text: Chavín de Huantarista on löydetty noin 72×75 metrin kokoinen "Castillo", kivinen rakennelma, jonka muurissa on jaguaarijumalan päitä. Paikalla on myös "suuri aukio", neliömäinen syvennys. On päätelty, että Chavínin kulttuuri on tullut paikkaan muualta. Monet Chavínin kulttuurin piirteet noudattavat vanhaa rannikon perinnettä: U-kirjaimen muotoiset temppelit ja pyöreät syvennykset.


title: Chavínin kulttuuri

text: Chavín-kausi jaetaan Urabarriun, Chakinanin ja Jarabarriuhun n. 1100–250 eaa. Chavín de Huantarissa lienee asunut vain noin 3000–4000 asukasta. Paikka oli pieni verrattuna rannikon suuriin "metropoleihin". Chavínin aikana kulttuuri muuttui: keksittiin kangaspuut, metallia opittiin käsittelemään taitavasti, keramiikkaa muotoiltiin ja koristeltiin ja maissi levisi laajalle.


title: Chavínin kulttuuri

text: Kulttuuri oli huipussaan noin 400–200 eaa. Siihen liittyy niin sanottu Cupisnique-keramiikka. Kulttuurille on ominaista muun muassa massiiviset kiviveistokset. Titicacajärven eteläpuolella taas vaikutti 600–100 eaa. Chiripan kulttuuri, etelässä kukoisti Paracaskulttuuri.


title: Chavínin kulttuuri

text: Chavínin yhtenäiskulttuuri saattaa merkitä varhaisen valtakunnan levittäytymistä alueelle tai kaupan voimistumista. Tähän saattaa liittyä rannikon varhaisen muotoutumiskauden paikalliskulttuurien heikkeneminen noin 1100–600(?). Noin 900–700 eaa. monet rannikon keskukset luhistuivat. Chavínilaisia piirteitä on kuitenkin ollut rannikolla ehkä jo 1500–1300 eaa.


title: Chavínin kulttuuri

text: Chavín-kulttuurin kaltaista tyyliä on esimerkiksi rannikolla alkujaksolla Huaca de los Reyesissä ajalta 1200 eaa. Kotoshissa on Chavínin varhaiskauden tyyppinen kerrostuma ajalta noin 1200–900 eaa., kuten myös La Galgadassa ja Shillakotossa. Rannikon Huaca de los Reyes, joka muistuttaa Chavínia ajoittuu vuoteen 1200 eaa., Ancon ja Garagay olivat "chavínoideja" vuodesta 1000 eaa.


title: Chavínin kulttuuri

text: Cerro Sechinistä on löydetty kiviveistoksia ajalta noin 1300 eaa.


title: Gabrovo

text: Gabrovo () on kaupunki Pohjois-Bulgariassa ja samannimisen alueen pääkaupunki. Kaupunki sijaitsee Balkanvuorten kupeessa Jantra-joen laaksossa. Gabrovo tunnetaan Bulgarian pisimpänä kaupunkina, sillä se kulkee 25 kilometriä Jantra-jokea pitkin. Kaupungin väkiluku on 58 367 (2011).


title: Gabrovo

text: Legendan mukaan kaupungin perusti seppä Ratso Kovatša 1300-luvulla, mutta historiallisia todisteita tästä ei ole.


title: Gabrovo

text: Kaupunki mainitaan ensimmäisen kerran vuonna 1479 ja 1700-luvulla se kuului osaksi Osmanien valtakuntaa. 1800-luvulla Gabrovosta tuli käsityön, kaupankäynnin ja sivistyksen keskus. Kaupungin arvon Gabrovo sai vuonna 1860.


title: Gabrovo

text: 1900-luvulla Gabrovosta tuli tärkeä tekstiilikaupan ja teollisuuden keskus.


title: Gabrovo

text: Kaupunki tunnetaan kansainvälisesti huumorin ja satiirin keskuksena. Gabrovossa on kaksi teatteria, Ratso Stojanovin draamateatteri ja nukketeatteri. Lisäksi Gabrovosta löytyy Huumorin ja satiirin talo, joka toimii kulttuurisena instituutiona, museona ja galleriana.


title: Elvis has left the building

text: ”Elvis has left the building!” () on englanninkielinen sanonta, jota käytettiin alun perin etenkin 1970-luvulla Elvis Presleyn konserttien jälkeen konserttiyleisön rauhoittelemiseen. Nämä sanat ilmoitettiin yleisölle, kun Elvis oli lähtenyt Memphis Mafian kanssa konserttipaikalta. Sanontaa alettiin käyttää, sillä konserttien jälkeen yleisö syöksyi lavalle, jos Elvis jäi sinne. Ensimmäisen kerran sanonta kuultiin jo 1960-luvulla. Tarkoituksena oli tällöin saada ihmiset jäämään paikalleen ja kuuntelemaan seuraavaa esiintyjää. Myöhemmin sanonnalla tyynnyteltiin encorea vaativaa yleisöä.


title: Elvis has left the building

text: Sittemmin lauseesta on tullut suosittu hokema, jolla voidaan viitata kenen tahansa poistumiseen jostakin.


title: Jaakko Ilkka (ooppera)

text: Jaakko Ilkka on Jorma Panulan vuosina 1977–1978 Aarni Krohnin librettoon säveltämä niin sanottu kansanooppera, joka perustuu historiallisiin tapahtumiin nuijasodan aikana. Oopperan musiikki on perinteisen tonaalista ja se sisältää aineksia suomalaisesta kansan- ja pelimannimusiikista. Ooppera kantaesitettiin Ilmajoen Musiikkijuhlilla vuonna 1978.


title: Jaakko Ilkka (ooppera)

text: Ooppera kertoo tarinan Ilmajoelta kotoisin olevasta isännästä, joka ryhtyy taisteluun epäoikeudenmukaista ratsuväen ylläpitovelvoitetta vastaan. Hänestä tulee Klaus Flemingin vastaisen talonpoikaiskapinan johtaja. Oopperan lopussa Ilkka kokee tappion omien joukkojen pettäessä hänet.


title: Jaakko Ilkka (ooppera)

text: Jaakko Ilkka -oopperaa esitettiin Ilmajoen musiikkijuhlilla neljänä kesänä 1978–1981 Edvin Laineen ohjaamana. Jaakko Ilkkaa esitti Tuomo Häkkilä, Katariinaa Ritva Auvinen, Klaus Flemingiä Jorma Falck ja Kylmä-Jyrää Eero Piirto. Muissa rooleissa lauloivat muun muassa Jorma Hynninen, Jaakko Ryhänen ja Jaakko Hietikko. Mieskuorot Ilkan Miehet ja Kurikan Nuijamiehet näyttelivät talonpoikaiskapinallisia. Lähes neljänsadan henkilön lisäksi esityksissä käytettiin neljääkymmentä ratsua. Suomen Kansallisoopperan orkesteria ja Ilmajoen oopperakuoroa johti säveltäjä Jorma Panula.


title: Jaakko Ilkka (ooppera)

text: Uudelleen ooppera oli Ilmajoella ohjelmistossa vuosina 1996–1997. Tällöin Jaakko Ilkkaa esitti Jyrki Anttila, vaimoa Kaisa Hannula ja mukana olivat myös muiden muassa Tommi Hakala ja Juha Uusitalo.


title: Jaakko Ilkka (ooppera)

text: Oopperan musiikista julkaistiin vuonna 1979 LP-levy.


title: Suomalainen kansanperinne

text: Suomalainen kansanperinne tarkoittaa suomalaisille perinteisiä ja kansanomaisia käytäntöjä, teknologioita, uskomuksia, tietoja, asenteita ja tapoja. Suomalaiseen kansanperinteeseen kuuluu sanan laajassa merkityksessä kaikki suomalaisten perinteinen kansanomainen kulttuuri. Kansanperinnettä eivät ole uusi, kaupallinen tai vieras nykykulttuuri eikä oppineiden tekemä niin kutsuttu "korkeakulttuuri". Erityisesti maalaiskulttuuri ja tavallisen rahvaan kulttuuri, myös jossain määrin varhainen työväenkulttuuri, on katsottu Suomessa kansanperinteeksi. Myös maaseudulla itsenäisesti toimivien käsityöläisten perinteiset elinkeinot, kuten kyläsepän ammatti, voidaan nähdä kansanperinteellisiksi. Sivistyneistö ja oppineisto kiinnostuivat suomalaisesta kansanperinteestä erityisesti 1800-luvulla, ja siitä lähtien myös suomalaista kansanperinnettä on muokattu korkeakulttuuriksi ja siitä on ammennettu aineksia korkeakulttuuriin.


title: Suomalainen kansanperinne

text: Alan Dundesin tunnetun esseen mukaan kansanperinteeseen kuuluvat ainakin kansantarinat ja muu sanallinen perinne, musiikki, perinteiset esineet ja rakennukset, uskonto ja uskomukset sekä ruokaperinne. Suomessa on historiallisista syistä tutkittu erikseen henkistä kansankulttuuria (folkloristiikkaa) ja aineellista kansankulttuuria (kansatiedettä).


title: Suomalainen kansanperinne

text: Suomalainen kansanperinne ei ole yhtenäistä, vaan etenkin esineellisessä kulttuurissa ja kansantavoissa on ollut eroja Länsi- ja Itä-Suomen välillä. Kulttuurisia eroja on ollut myös sisämaan ja rannikon välillä. Samoin suomenruotsalaisilla ja saamelaisilla on omat perinteensä. Suomenruotsalaisten kansankulttuuri on rikasta ja hyvin säilynyttä, ja sitä on kuvattu kulttuurisillaksi länteen. Yhteenkuuluvuutta vahvistavia, suomenruotsalaisia perinneilmiöitä ovat talonpoikaishäät, kansallispukujen käyttö, juhannussalon pystyttäminen ja Lucian päivän viettäminen. Saamelaisen perinteessä näkyy luonnonvaraisuus ja paimentolaisuus, ja joikumusiikki kuuluu myös Siperian arktisten kansojen musiikkityyliin. Suomen kulttuuriin paljon vaikuttaneita vanhoja kansanrunoja on kerätty erityisesti Vienan Karjalasta ja Inkeristä.


title: Suomalainen kansanperinne

text: Suomalaiseen kansanperinne on kokonaisuutenaan maalaiskylien perinnettä, koska valtaosa väestöstä sai toimeentulonsa maanviljelyksestä. Ryhmä- ja rivikyliä on ollut etenkin Länsi-Suomessa, mutta Savossa ja Karjalassa yksinäistalot ovat olleet yleisempiä. Kyläyhteisö sitoi jäseniä toisiinsa ja se loi ja säilytti perinnettä, koska ihmiset seurustelivat enimmäkseen naapurustonsa kanssa. Kyläyhteisön luonne oli suljettu, mikä ilmeni esimerkiksi vieraasta kylästä haetun aviokumppanin karsastamisessa ja nuorten miesten kylienvälisissä joukkotappeluissa. Kyläyhteisöön liittyviä perinnelajeja ovat esimerkiksi piirileikeissä käytetyt laulut, käsitöitä tehdessä kerrotut uskomustarinat ja toisia ihmisiä, sukulaisia ja naapureita koskevat humoristiset, liioittelevat kertomukset. Kyläyhteisöt säilyivät 1940–1950-luvuille saakka, kunnes ne hajosivat toisaalta muuttoliikkeen vaikutuksesta, toisaalta siksi että ulkopuoliset suhteet voimistuivat ja sisäinen vuorovaikutus pieneni.


title: Suomalainen kansanperinne

text: Suullista kansanperinnettä on välitetty sukupolvelta toiselle. Siihen kuuluvat muun muassa uskomukset, myytit ja kertomukset, lastensadut, kansanviisaudet, sananlaskut, kaskut, loitsut sekä kansanlaulut.


title: Suomalainen kansanperinne

text: Suomessa kansanperinteen tutkimus alkoi kansanrunouden, etenkin vanhojen kansanlaulujen alkuperän etsimisestä. 1800-luvulla alkaneilta kansanrunojen keräysmatkoilta on koottu maailman suurin kansanrunousarkisto, jonka kortistoissa on noin 2,2 miljoonaa korttia. Keräysmatkoja rahoitti Suomalaisen Kirjallisuuden Seura, jonka varojen turvin esimerkiksi Elias Lönnrot teki kymmenen perinteen keräysmatkaa. Hän kokosi omista ja muiden löytämistä runoista Kalevalan ja Kantelettaren, ja toimitti satu- ja arvoituskokoelmia. Suuri osa arkiston kokoelmista on saatu erilaisissa kilpakeräyksissä, johon tavalliset kansalaiset osallistuivat. Ensimmäinen yleinen keruukehotus julkaistiin jo 1883.


title: Suomalainen kansanperinne

text: Merkittävä apu suullisen perinteen säilyttämisessä on ollut itämerensuomalaisten kansojen oma runomitta, kalevalamitta. Mitta ja alkusointu auttoivat runojen ulkoa muistamisessa. Kalevalamittaiset runot on yleensä laulettu. Kalevalamittainen runous säilyi kauimmin Itä-Karjalassa, mutta sitä on kerätty suomalaisten ja karjalaisten lisäksi myös inkeriläisiltä, vatjalaisilta ja virolaisilta. Sama mitta on ollut käytössä sekä kertovissa että lyyrisissä runoissa, häälauluissa, loitsuissa ja jopa sananlaskuissa ja arvoituksissa. Monille kertovien runojen aiheille on löydetty kansainvälisiä esikuvia, mutta yleisesti kalevalainen perinne edustaa varsin omaleimaista ja pitkälle kehittynyttä laulukulttuuria. Vanhaa laulurunoutta on esitetty erityisesti häissä, jotka kestivät monta päivää.


title: Suomalainen kansanperinne

text: Kansansadut ovat yleensä pitkiä, jopa tuntikausia kestäviä mielikuvituksellisia tarinoita, joita on kerrottu aikuisten ajanvietteeksi ja josisa on usein suorasukaista seksuaalisuutta ja väkivaltaa. Suomessa yleisiä ihmesatujen aiheita ovat satu Henrikki Puuhaarasta, vahvasta Jussista sekä sepästä ja pirusta. Myös Tuhkimo on tunnettu eri nimillä sekä itäisenä että läntisenä versiona. Pilasaduissa hölmöläisiä ovat hämäläiset tai muut naapuriheimojen tai -kylien asukkaat. Monet pilasadut kertovat myös ihmisen ja pahan välisestä taistelusta.


title: Suomalainen kansanperinne

text: Tarinat ovat dramaattisia kertomuksia, jotka on esitetty totena. Tarinoiden runko on kiinteä ja juoniaines voi olla tunnettu laajalti Pohjois- ja Keski-Euroopassa, mutta hahmot, tapahtuma-aika ja -paikka vaihtelevat. Tarinan on usein kerrottu tapahtuneen kertojan lähipiirissä, tietyssä kylässä tai tietylle henkilölle. Uskomustarinat kertovat ihmisen suhteesta yliluonnolliseen, niiden aiheita ovat tietäjät ja noidat, kuolema, paholainen, jättiläiset ja aarteet. Niissä on usein vakavia moraalisia opetuksia: piru vie kiroilijan tai vainajat kostavat hautausmaan rauhan häiritsemisestä. Historialliset tarinat kertovat reaalimaailman henkilöistä tai tapahtumista, mutta niissäkin voi olla yliluonnollisia aineksia.


title: Suomalainen kansanperinne

text: Legendat ovat yhteydessä kristinuskoon ja kristillisiksi käsitettyihin normeihin. Ne ovat kertomuksia kristinuskon pyhistä henkilöistä, kuten Jeesus, Neitsyt Maaria, apostolit ja pyhimykset. Kalevalamittaisia legendoja ovat Mataleenan virsi ja Piispa Henrikin surmavirsi, joka on peräisin mahdollisesti 1200-luvulta. Legendoissa voi olla ihmeitä kuten saduissakin, mutta niitä on pidetty elävänä todellisuutena. Suomen alueella on vaikuttanut sekä länsisuomalainen että karjalainen legendaperinne, joista jälkimmäinen on ollut erityisen voimakas.


title: Suomalainen kansanperinne

text: Sananparret ovat toistuvia, yleisiä sanontoja, jotka rinnastuvat kirjallisiin "lentäviin lauseisiin". Jotkut niistä voi olla tunnettu vain osassa Suomea, mutta toisaalta osa on tunnettu viidessä eri maanosassa. Suomessa tunnetaan kansanomaisena ainakin 300 kansainvälistä sananpartta, kuten "veri on vettä sakeampaa" ja "ei savua ilman tulta". Vanhojen sananparsien näkökulma on miehinen ja talonpoikainen, ja niiden etiikkaan kuuluu työnteko, mielenmaltti, säästäväisyys ja epäluottamus vieraita kohtaan. Uudemmat sananlaskut ja vertaukset ovat keveämpiä ja niissä on tilannekomiikkaa, kuten "aina roiskuu kuin rapataan" tai "levisi kuin Jokisen eväät". Arvoituksille on ominaista rikas kuvakieli, koomisuus ja usein myös seksuaalinen lataus, ja niissä on merkityksettömiä sanoja tai paradoksaalisia kuvia. Vastaus on tuttu ja arkipäiväinen, mutta se on puettu tuntemattomaan asuun. Tietämätön vastaaja on leimattu typeräksi ja hänet on voitu passittaa Hymylään tai Hämälään saamaan lisää älyä.


title: Suomalainen kansanperinne

text: Yhteisöllistä kansanlauluperinnettä ovat Suomessa olleet kalevalamittaiset laulut ja uudemmat, yleensä riimilliset laulut. Karjalassa ja Inkerissä kansanperinteeseen ovat kuuluneet myös itkuvirret, joiut ja karjanhuhuilut.


title: Suomalainen kansanperinne

text: Vienassa, Aunuksessa ja Laatokan Karjalassa vanha kansanlaulu on ollut yksiäänistä yhteis- tai yksinlaulua. Miehet ovat suosineet sankarirunoutta, naiset taas kosinta- ja hääaiheita. Samalla laulajalla on ollut käytössään kolmesta viiteen eri sävelmää. Karjalan kannaksella, Inkerissä ja Virossa naiset ovat laulaneet piirissä, kylätiellä ja häissä esilaulajan avulla. Esilaulaja on laulanut säkeen tai kaksi ja kuoro on kerrannut sen. Uudempi nelisäkeinen, riimillinen kansanlaulu eli rekilaulu levisi Suomeen lännestä käsin ja se noudattaa Euroopassa yleistä tanssilaulun kaavaa. Rekilauluja on laulettu yhdessä piirileikkitilaisuuksissa ja juhannus- ja helavalkeilla, mutta myös yksin ollessa. Vaikka rekilaulua ei ole ihailtu yhtä paljon kuin kalevalaista laulua, monet rekilaulut ovat hyvin tunnettuja ja niistä on tullut suoranaista kansallisomaisuutta, kuten "Kalliolle kukkulalle" tai "Minun heilani kaunis on". Luku- ja kirjoitustaidon yleistyessä suosituksi tulivat myös painetuissa lauluvihkoissa ilmestyneet arkkiveisut.


title: Suomalainen kansanperinne

text: Eräs merkittävä, nykyisinkin erittäin suosittu kansanperinteellinen tai kansanperinteestä kehittynyt ilmiö on suomalainen saunakulttuuri, johon edelleen kuuluu vanhoja tapoja ja teknologioita. Myös kansanperinteisesti valmistettuja puuveneitä on yhä paljon käytössä.


title: Suomalainen kansanperinne

text: Nykyisin lähinnä kesämökeissä, saunoissa ja maaseutuasunnoissa käytetty hirsirakentaminen perustuu jo esihistoriallisena aikana maaseudun rakennuksissa käytettyyn teknologiaan.


title: Suomalainen kansanperinne

text: Säilynyt on myös maaseudulta peräisin oleva talkooperinne, tapa kutsua lähiseudun ihmisiä töihin, lähinnä rakennustöihin, palkkiona ylläpito ja juhlat.


title: Suomalainen kansanperinne

text: Käsityö, esim. neulominen, on myös Suomessa yleistä. Ryijy on esimerkki elävästä suomalaisesta käsityöperinteestä.


title: Suomalainen kansanperinne

text: Kansanperinteessä on jäänteitä suomalaisesta muinaisuskosta. Myös kristillisistä uskomuksista, tavoista ja opeista on muokattu kansanomaisia versioita, kuten omaperäinen kalevalainen kertomus siitä, miten kristinuskon Jeesus syrjäyttää tietäjä Väinämöisen. 1800-luvun suomalaisen kokemusmaailmaan ei näytä enää kuuluneen erikseen nimettyjä jumalia, mutta loitsuissa ja vanhoissa runoissa esiintyy erilaisia nimityksiä, kuten Ukko ylijumala. 1500- ja 1600-luvuilta on myös tietoja Ukon kunniaksi järjestetyistä kjuhlista, Ukon vakoista.


title: Suomalainen kansanperinne

text: Haltijausko edustaa ikivanhoja käsityksiä, jotka säilyivät maalaisoloissa pitkään. Haltijat olivat ihmisenkaltaisia olentoja, jota asui sekä kotona että luonnossa. Jotkin haltijat saattoivat olla hyödyllisiä, kuten kodin-, saunan- tai riihenhaltijat, mutta toiset olivat vaarallisia: vedenhaltija houkutteli veden partaalle ja metsänhaltija saattoi eksyttää ihmisen. Myös vainajausko ilmentää ikivanhoja pelkoja ja kuvitelmia. Vainajista voi olla eläville haittaa, ellei niitä kohdeltu oikein, ja kuolleet ovat voineet palata kotiin selvittelemään kesken jääneitä asioita. Vainajien muistojuhlista tärkein on ollut kekri. Yleisiä ovat olleet myös kuvitelmat pahasta silmästä ja onnen riistämisestä.


title: Suomalainen kansanperinne

text: Kansanperinteestä on lähtöisin osa suomalaisesta juhlaperinteestä, varsinkin pakanallisperäinen juhannuksen vietto taikoineen sekä joulun juhlinta.


title: Suomalainen kansanperinne

text: Suomalaisessa ruokakulttuurissa on vaikutteita sekä idästä että lännestä, ja erot korostuvat maakuntien perinteissä. Lännessä ruokaa on tehty perinteisesti keittämällä ja leivinuunia lämmitettiin harvoin jolloin arkileipä säilytettiin kuivattuna. Idässä uuni lämpeni usein ja sitä käytettiin ruoanlaittoon. Hapattaminen, sienet ja piirakat ovat itäistä perinnettä.


title: Imatra (elokuvateatteri)

text: Elokuvateatteri Imatra oli Tampereella Kyttälän kaupunginosassa Hämeenkatu 12:ssa sijainnut elokuvateatteri, jossa syttyi 23. lokakuuta 1927 tuhoisa tulipalo, jossa sai surmansa 21 ihmistä.


title: Imatra (elokuvateatteri)

text: Palo alkoi elokuvateatterin konehuoneesta, jossa säilytettiin erittäin tulenarkoja nitraattifilmejä. Palo levisi täältä parissa minuutissa muihin rakennuksen osiin, ja osa teatteriyleisöstä jäi loukkuun rakennuksen sisälle. Palokunnan tullessa paikalle rakennuksen sisäosat olivat jo kokonaan tulen vallassa.


title: Imatra (elokuvateatteri)

text: Onnettomuudessa kuoli 20 ja loukkaantui 28 henkilöä. Loukkaantuneista yksi menehtyi myöhemmin sairaalassa. Tulipalon uhrien muistomerkki paljastettiin 1928 Tampereen Kalevankankaan hautausmaalla.


title: Imatra (elokuvateatteri)

text: Elokuvateatterin paikalla sijaitsee nykyään Tampereen Säästöpankin talo.


title: Perun esikeraamisen kauden loppuvaihe

text: Perun esikeraamisen kauden loppuvaihe oli verhainen kulttuurin syntyvaihe intiaanien asuttamassa Perussa ennen eurooppalaisten tuloa. Tällöin syntyi sivilisaation pohja Perun rannikolla ja sisämaassakin. Tässä ns. Norte Chico -vaiheessa noin 3100–1800 eaa. alkaen suuria kyliä, joissa rakennettiin tasalakisia pyramideja, jotka olivat monesti muotoiltuja maakumpuja. Niihin liittyvät keskukset olivat pieniä kaupunkivaltioita. Niitä oli muun muassa Supéjoella, Pativilcajoella ja hieman myöhemmin myös Casmajoella. Näistä tunnettuja ovat muun muassa Caral. Kalastus oli tärkein elinkeino, maissin viljelyä harrastettiin vain pienimuotoisena kasteluviljelynä. Viljeltiin myös muun muassa kurpitsaa ja puuvillaa. Tällä kaudella kauppaverkosto ulottui sisämaasta rannikolle.


title: Perun esikeraamisen kauden loppuvaihe

text: Perussa syntyi suuria temppelikeskuksia ennen saviastioiden valmistusta. Vanhassa maailmassahan kävi toisin päin. Monesti on ajateltu, että saviruukku keksittiin ennen temppeliä. Uusimpien tutkimusten mukaan vanhassa maailmassa saattoi olla pieniä temppeleitä jo esikeraamisella kaudella, esimerkiksi Turkin Nevali Corissa. Esikeraaminen Jeriko oli suunnilleen yhtä suuri asutuskeskus väestöltään kuin varhainen Caral, muttei siellä rakennettu suurta temppelipyramidia.


title: Perun esikeraamisen kauden loppuvaihe

text: Esikeraamista kautta edelsi kehitys, johon liittyi liikkuvan ja puoliliikkuvan asutuksen asettuminen paikoilleen Perun alueella. Liman pohjoispuolella Perun keskirannikolla Huachon pohjoispuolella sijaitsevan Supéjoen laaksossa Perussa asuttiin ainakin 7000 eaa. Maanviljely lienee alkanut Perussakin noin 8000–4000 eaa. puutarhaviljelynä, jossa viljeltiin muun muassa kurpitsaa ja papuja. Alussa viljee näyttää viljellyn noin 8000–6000 eaa. ylävillä alueilla kuivissa joen laaskoissa. La Paloman kalastajakylän asutus näyttää kiinteytyneen noin 5000 eaa. Varhaisia pyramidimaisia, monessa vaiheessa rakennettuja pieniä maakumpuja on arkeologian mukaan tehty Perun pohjoisosassa Nanchoc Zaña-joen laaksossa noin 5000–3500 eaa.


title: Perun esikeraamisen kauden loppuvaihe

text: Puuvillaa elettiin kasvattaa Perun seuduilla noin 4200 eaa. Caralissa asuttiin jo 4000–3600 eaa. Noin 3500 eaa. alueella saattoi olla jonkinlaista yhteiskunnallista eriytymistä. Näihin aikoihin asutus kiinteytyi kyläasutukseksi Andien vuoristossa. Samoihin aikoihin oli Ecuadorissa Valdivian kulttuuri, jossa asuttiin keskusaukion ympärille rakennetuissa kylissä. Noin 3300 eaa. alkoi Ecuadorin rannikolle syntyä suuria kyliä, jotka elivät kalastuksella ja maissin viljelyllä.


title: Perun esikeraamisen kauden loppuvaihe

text: Muutamaan Perun jokilaaksoon syntyi noin 3100 eaa. alkaen, ehkä jo 3500 eaa. alkaen keskuksia, joissa oli tasaisella katkaistun pyramidin muotoisella alustalla asuintaloja ja/tai temppeleitä. Näitä tehtiin esimerkiksi lisäämällä luonnolliseen maakumpuun lisää maata ja kiviä. Näin syntyi muotoiltu maakumpu. Näitä rakennelmia kutsutaan nykyään nimellä "huaca". Rakennettiin pitkulaisia maakumpuja. Näiden varhaisten maakumpujen uskotaan liittyvän kylien yhteenliittymien yhteisiin johliin, jota olivat muun muassa kylvö- ja sadonkorjuujuhla, päällikön hautaaminen ja muut yhteisällis-uskonnolisen seremoniat.


title: Perun esikeraamisen kauden loppuvaihe

text: Radiohiiliajoitusten mukaan noin 3100 eaa. nousi varhaisin "huaca", Huaca de los Sacrificos, ja sen seuraaja Huaca de los Idolos n 2900 eaa. Koska ajoitukset eivät ole kattavia, ei pysytä rakentamaan täsmällistä kuvaa Perun rannikon sivilisaation synnystä. Näin syntyi pieniä kalastaja-viljelijäkyliä esimerkiksi Ancon ja Huaca Prieta. Maissiin viljely oli vielä suhteellisen pienimuotoista tässä vaiheessa, se yleistyi vasta noin 1000 eaa. Supé-joen, Fortalezan ja Pativilcan laaksossa nousi yhteisöjä, jotka rakensivat mm Caralin 2800–2600 eaa. Caralissa asui noin 3000 ihmistä. Samoihin aikoihin noin 2500 eaa. rakennettiin U:n muotoisia temppeleitä Real Altossa, Eqadorissa Valdivian laaksossa. Tämä temppelirakenteminen viittaa jonkinlaiseen papiston syntyyn.


title: Perun esikeraamisen kauden loppuvaihe

text: Maissia ei Caralissa vielä viljelty, vaan esimerkiksi kurpitsaa ja papuja, sekä puuvillaa. Kalastus oli myös tärkeä elinkeino. Supejoen seudun peinoiskaupunkivaltioita rakentanutta sivilisaatiota sanotaan myös Norte Chicon sivilisaatioksi. Se tunsi mm. solmukirjoituksen, quipun. Varsinaiseen Norte Chico -kulttuuriin liittyi 24 keskusta alaltaan 10–200 ha noin 1500 km² alalla, jokien Huaura, Supe, Pativilca ja Fortaleza laaksoissa, muun muassa Caral. Tämä noin 50×20 km kokoinen Perun rannikon keskinen alue on suurten pohjoisten ja pienten eteläisten jokilaaksojen välimaastoa ja ollut jo kauan tiheästi asuttu.


title: Perun esikeraamisen kauden loppuvaihe

text: Väkiluku kasvoi myöhäisellä esikeraamisella ajalla 3000–2000 eaa. Ancon-chillonin laaksoissa noin 15–30-kertaiseksi maanviljelyn ja kalastuksen ansiosta. Noin 2600 eaa. nousivat Supejokea hieman pohjoisempana Casmajoen laakson Moxeke ja Tortugas. Tältä ajalta tunnetaan Supejoen laaksosta myös Aspero. Supejoen laakson varhaista sivilisaatiota 3100–1800 eaa. kutsutaan myös nimellä Norte Chicon sivilisaatio, tai teknisemmin ”myöhäinen arkaainen kausi”, tai ”myöhäinen puuvilla-esikeraaminen kausi”. Sen aikana syntyi ja katosikin pienoiskaupunkivaltioita. Esimerkiksi Huaricoto noin 2800–2500 eaa., La Galgada 2720–2500 eaa. Santajoen laaksossa, Kotosh 2400–2000 eaa.


title: Perun esikeraamisen kauden loppuvaihe

text: Esimerkiksi La Galgadassa Tablachancan laaskossa puolikuivalla alueella, 1100 m:n korkeudessa meren pinnasta, viljeltiin maata kastalukanavien avulla tuottaen mm. puuvillaa. Mm. Amazoniasta tuotiin sulkia, meren rannoilta simpukankuoria. Temppelit ovat eri paikassa kuin asuinalueet, silti niiden lähellä.


title: Perun esikeraamisen kauden loppuvaihe

text:
Muinaisessa Andien alueen uskonnossa varsinkin sisämaassa mm Kotoshissa oli tuliuhreilla tärkeä sija. Uhreiksi poltettiin mm merisimpukoita,
kvartsia, lihaa ja kasviainesta, muun muassa chilipippuria, jonka poltosta syntyvällä silmiä kirvelevällä katkulla leinee ollut rituaaleissa oma osansa.
Sisämaan Kotoshin ja Wairajurkan seremoniataiteen kissa- ja käärmeaiheet viittaavat
Amazonian sadrmetsän suuntaan. Pativilca-joen varrelta on löydetty noin vuoteen 2250 eaa ajoitettu Inkojen Viracochaa vastaavan sauvajumalan kuva.
Tyypillisessä temppelissä on U:n muotoisen torin keskellä uhriliesi ja uhrikuoppa. U:n kärjessä on porrsatemppeli, jonka huipulla suuri neliskulmainen uhrikuoppa.


title: Perun esikeraamisen kauden loppuvaihe

text: Temppelikompleksissa oli pyöreä porraspyramidi, jossa oli viisi kerrosta. Kerrosten huipulla olevalla ympyrämäisellä tasanteella oli neljä pyöreää taloa, joista keskimpänä oleva oli suurin. Portaat veivät porraspyramidin huipulle. Pyramidin edessä oli pienehkö pyöreä aukio, jota ympäröivälle rengasmaiselle tasanteelle veivät portaat sekä ulkoa että vastakkaiselta puolelta sisälle. Hieman kauempana oli pieni ympyrämäinen aitaus, jonka sisällä oli pohjakaavaltaan pyöreä että neliömäinen tasakattoinen talo. Näiden julkisten näköisten rakennusten ympärillä oli noin 66 pyöreää tasa- tai kartiokattoista majaa. Hieman kaeuempana vuoren juurella oli tasanteella oleva temppeli. Alue ulottui Perun rannikolla Lurinin laaksosta Chasman laaksoon pohjoisessa.


title: Perun esikeraamisen kauden loppuvaihe

text: Suurimmissa temppelikeskuksissa toreeja saattoi olla monina perättäisnä sarjoita, esim Las Haldasissa ja Sechin Altossa.


title: Perun esikeraamisen kauden loppuvaihe

text: Viimeistään 2300 eaa. oli syntynyt monia suurehköja keskuksia, El Paraiso Chillonin laaksossa, pohjoisrannikon Huaca Prieta, Ventanilla ja La Galgada. Kehitys kohti suuria asutuskeskukua jatkui 2500–1200 eaa. Myöhäisenä esikeraamisena ”Norte Chicon aikana” kasvoivat kylät hyvin suuriksi asutuskeskuksisksi, viimeistään vuoteen 2000 eaa. mennessä, kuten Lurihuasi, Miraya, La Galgada ja Kotosh. Keramiikka saapui Perun rannoille vasta noin 1900 eaa.


title: Suurenmoinen huviretki

text: Suurenmoinen huviretki (), levitetty myös nimellä Juustoa puuttuu, on ensimmäinen Wallace ja Gromit -lyhytelokuva vuodelta 1989. Nick Park animoi, ohjasi ja kirjoitti tarinan. Wallacen äänenä toimi näyttelijä Peter Sallis.


title: Suurenmoinen huviretki

text: Elokuva on julkaistu myös suomeksi dubattuna VHS:llä ja DVD:llä. Tässä versiossa Wallacen äänenä toimii Vesa Vierikko.


title: Suurenmoinen huviretki

text: Nick Park opiskeli elokuva-alaa National Film and Television Schoolissa. Kun valmistuminen alkoi lähestyä, Park mietti mitä tehdä lopputyöksi. Hän aikoi alun perin tehdä elokuvan miehestä ja hänen kissastaan. Park kuitenkin korvasi kissan koiralla ja poisti mieshahmolta viikset. Myöhemmin koirahahmon puheosuus jätettiin pois, ja se viesti elekielen avulla.


title: Suurenmoinen huviretki

text: Oltuaan kolme viikkoa töissä Elstree Film Studios -yhtiössä Park alkoi suunnitella tarinaa miehestä, joka rakentaa raketin ja lentää Kuuhun tyydyttääkseen juustonhalunsa. Kun Park kehitteli lyhytelokuvaansa, Aardman Animations -studion perustajat Peter Lord ja David Sproxton tulivat esitelmöimään National Film Schooliin, jolloin Park sai esitellä heille hankettaan. Lord ja Sproxton tarjosivat Parkille mahdollisuuden työskennellä Aardmanin Studioilla ja tehdä samalla oman elokuvahankkeensa valmiiksi. Kuusi vuotta projetkin aloittamisen jälkeen, vuoden 1990 jouluaattona, Channel 4 esitti elokuvan Ison-Britannian televisiossa.


title: Suurenmoinen huviretki

text: Wallace yrittää epätoivoisesti keksiä, minne lähteä lomalle. Hän etsii erityisesti paikkoja, jotka ovat tunnettuja juustomaita tai -alueita. Wallacen lempiruoka on näet juusto. Lopulta hän keksii, että matkustaa Gromitin kanssa kuuhun, koska sehän on juustoa. Kaksikko rakentaa oman raketin ja matkustaa etsimään kuujuustoa. Kuussa parivaljakko tapaa mekaanisilla käsivarsilla ja pyörillä varustetun uunin, josta koituu harmia.


title: Kasku

text: Kasku ja sutkautus tarkoittavat hauskaa kertomusta. Kaskun ja vitsin karkea ero on siinä, että kasku on sijoitettu todelliseen aikakauteen ja siinä esiintyvät usein todelliset, tunnetut henkilöt, kun taas vitsissä tapahtumapaikkaa ja -aikaa ei määritellä tarkasti ja henkilöt ovat keksittyjä karikatyyrejä. Suomessa suosittu kaskuissa esiintyvä henkilö on esimerkiksi presidentti Urho Kekkonen.


title: Kasku

text: Aiemmin kasku oli yleensä humoristinen lyhyt tai lyhyehkö kertomus, herjaus tai sanaleikki. Sutkautus taas oli pikemminkin tilannehuumoria tai kielellisen nokkeluuden osoitus. Rajaa näiden välille on kuitenkin usein mahdotonta vetää. Kaskut leviävät suullisesti, ja jotkin ovat säilyneet osana nykyaikaista urbaania vitsikulttuuria. Niiden lisäksi vanha kansa tunsi pitkiäkin humoristisia kertomuksia, kuten tarinoita hölmöläisistä.


title: Väärät housut

text: Väärät housut () on Nick Parkin toinen Wallace ja Gromit -elokuva vuodelta 1993. Animaatio voitti Oscarin parhaana lyhytelokuvana. Elokuva palkittiin myös Tampereen elokuvajuhlien Grand Prix'llä vuonna 1994.


title: Väärät housut

text: Elokuva on julkaistu Suomessa VHS:llä ja DVD:llä, ja Wallacen ääntä näytteli Vesa Vierikko.


title: Väärät housut

text: Vuonna 2000 British Film Instituten kyselyssä ammattilaiset valitsivat "Väärät housut" kaikkien aikojen 18. parhaaksi brittiläiseksi TV-ohjelmaksi.


title: Väärät housut

text: Elokuva alkaa Gromitin syntymäpäivän aamuna ja vaikuttaa siltä, ettei Wallace ole muistanut tätä. Kyllä hän kuitenkin on. Wallace antaa Gromitille NASAn kehittämät teknohousut, joka voi kävellä pitkin seiniä ja jopa katossa. Wallace kuitenkin käyttää niitä Gromitin automaattisena ulkoiluttajana. Lisärahan tarpeessa Wallace vuokraa kaksikon talossa olevan tyhjän huoneen, jolle löytyy nopeasti asukas – pieni pingviini, joka ei ole aivan sitä miltä näyttää.


title: Raskausmyrkytys

text: Raskausmyrkytys eli pre-eklampsia (aiemmin "toksemia") on raskauden häiriö, jota luonnehtii korkea verenpaine ja virtsan (korkea) valkuaisainepitoisuus. Raskaudenaikaiset verenpaineongelmat merkitään ICD-10-tautiluokituksen koodein O10–O14. Vastaava häiriö tunnetaan muillakin nisäkäslajeilla. Eläinten kohdalla puhutaan tiineysmyrkytyksestä.


title: Raskausmyrkytys

text:
Raskausmyrkytys alkaa yleensä raskauden viimeisellä kolmanneksella ja etenee raskauden kestäessä. Vakaviin tapauksiin voi liittyä punaisten verisolujen hajoamista, liian alhainen verihiutalemäärä, maksan toimintahäiriö, munuaisten toimintahäiriö, turvotusta, hengästyminen keuhkoihin kerääntyneen nesteen vuoksi tai näköhäiriöitä. Raskausmyrkytys heikentää sekä äidin että vauvan selviytymismahdollisuuksia. Jos se jätetään hoitamatta, seurauksena voi olla kohtauksia, jotka tunnetaan nimellä raskauskouristus eli eklampsia.
Raskausmyrkytyksen riskitekijöitä ovat: liikalihavuus, aiempi kohonnut verenpaine, äidin ikä ja sokeritauti. Se on yleisempi ensimmäisen raskauden aikana tai jos kyseessä on kaksosraskaus. Asiaan vaikuttaviin seikkoihin kuuluu muun muassa tavallisesta poikkeava istukan verisuonitus. Suurin osa potilaista tunnistetaan ennen synnytystä. Raskausmyrkytys voi kehittyä vielä synnytyksen jälkeenkin, mutta se on harvinaista. Vaikka diagnoosiin on perinteisesti riittänyt, että potilaalla on sekä korkea verenpaine että valkuaista virtsassa, mukaan kuuluvat joidenkin määritelmien mukaan myös tapaukset, joissa korkeaan verenpaineeseen yhdistyy minkä tahansa asiaan liittyvän sisäelimen toimintahäiriö. Yli 20 viikkoa raskaana olleen naisen verenpainetta pidetään korkeana, kun kahdessa vähintään neljän tunnin välein tehdyssä mittauksessa yläpaine ylittää 140 mmHg tai alapaine 90 mmHg. Raskausmyrkytyksen seulonta kuuluu neuvolan rutiineihin.
Yleinen käsitys raskausmyrkytyksestä on, että se on vain loppuraskausajan vaiva, joka aiheuttaa lähinnä verenpaineen kohoamista ja virtsan proteiinien lisääntymistä. Sairauden kehittymistä ei osata kunnolla ennakoida tai estää. Estolääkityksenä käytetään vaikeissa tapauksissa aspiriinia sekä kalsiumlisää niille, jotka saavat sitä liian vähän. Jo aiemmin alkanutta verenpainetaudin lääkehoitoa jatketaan. Raskausmyrkytyksen ainoa tehokas hoito on sekä sikiön että istukan syntyminen. Pre-eklampsia aiheuttaakin noin kuudenneksen ennenaikaisista synnytyksistä. Synnytyksen ajankohdan määrittämiseen vaikuttavat raskausmyrkytyksen vakavuus sekä raskauden kesto. Verenpainelääkkeitä, kuten labetalolia voidaan käyttää kohentamaan äidin tilaa ennen synnytystä. Magnesiumsulfaattilääkitystä voidaan käyttää vakavissa tapauksissa estämään kouristuksia. Vuodelepo tai suolan käytön rajoittaminen eivät ole osoittautuneet tehokkaiksi raskausmyrkytyksen hoitona tai sen estäjänä.
Raskausmyrkytys vaikuttaa maailmanlaajuisesti 2–8 prosenttiin raskauksista. Korkeaan verenpaineeseen liittyvät raskaushäiriöt, joihin raskausmyrkytyskin kuuluu, ovat yksi yleisimmistä äitiyskuolemien syistä. Vuonna 2013 ne aiheuttivat maailmassa 29 000 kuolemaa, kun vastaava luku oli 37 000 vuonna 1990. Raskausmyrkytys ilmenee yleensä viikon 32 jälkeen. Jos se ilmenee aikaisemmin, hoitotulokset ovat usein huonommat. Raskausmyrkytystä poteneilla naisilla on korkeampi riski saada sydäntauti ja aivoverenkiertohäiriöitä myöhemmin elämässään. Sana eklampsia on alun perin kreikkaa ja tarkoittaa "salamaa". Raskausmyrkytyksen ensimmäinen kuvauksen laati Hippokrates 400-luvulla eaa.


title: Raskausmyrkytys

text: Raskausmyrkytyksen selkein potilaan itse havaittavissa oleva oire on turvotus varsinkin kasvoissa ja muualla ylävartalossa. Turvotus (erityisesti kasvoissa ja käsissä) oli aikaisemmin tärkeä merkki raskausmyrkytysdiagnoosia varten. Se ei kuitenkaan ole kovin käyttökelpoinen tunnusmerkki, sillä turvotus on raskauden aikana yleistä. Kuitenkin sellainen käsien, jalkojen tai kasvojen turvotus, johon jää sormella painettaessa kuoppa, voi olla merkityksellistä ja siitä pitää ilmoittaa neuvolaan.


title: Raskausmyrkytys

text: Myös huonovointisuus, väsymys, heikko olo, jatkuva päänsärky, verenpaineen kohoaminen ja proteiinin erittyminen virtsaan sekä ylävatsakivut ja mahdolliset näköhäiriöt ovat yleisiä raskausmyrkytyksen oireita. Kaikkia oireita ei kuitenkaan aina ilmene samalla potilaalla. Yleensä yksikään raskausmyrkytyksen tunnusmerkeistä ei ole vain tälle tyypillinen: jopa raskaudenaikaiset kouristukset johtuvat nykyisin todennäköisemmin muusta syystä kuin raskauskouristuksesta (eklampsia). Edelleen, ylävatsan kivut voidaan tulkita närästykseksi. Diagnoosin tekeminen edellyttää useamman samanaikaisen raskausmyrkytyspiirteen löytymistä samanaikaisesti ja lopullinen varmuus saadaan, kun ne hellittävät synnytyksen jälkeen.


title: Raskausmyrkytys

text: Raskausmyrkytykselle ei tunneta yhtään aukotonta lääketieteellistä syytä, vaan se liittyy todennäköisesti useaan tekijään. Alla on lueteltu niistä joitakin:


title: Raskausmyrkytys

text: Pitkäaikaista verenpainetautia sairastavien riski saada raskausmyrkytys on 7-8 kertainen verrattuna niihin, joilla tätä tautia ei ole.


title: Raskausmyrkytys

text: Fysiologian suhteen raskausmyrkytys on liitetty seuraaviin muutoksiin: äidin immuunivasteen ja istukan yhteistoiminnan muutokset, istukkavauriot, endoteelisolujen vaurioituminen, muuttunut verisuoniston reaktiivisuus, hapetusstressi, vasoaktiivisten aineiden epätasapaino, alentunut verimäärä suonistossa ja veren hyytyminen pienissä verisuonissa.


title: Raskausmyrkytys

text: Vaikka tarkka raskausmyrkytyksen syy onkin epäselvä, on vahvaa näyttöä siitä, että yksi vahvasti altistava tekijä on epänormaalisti kiinnittynyt istukka. Sellainen voi johtaa huonoon kohdun ja istukan nestevirtaukseen, josta on seurauksena hapenpuute ja lisääntynyt oksidatiivinen stressi sekä verisuoniston kasvua estävien proteiinien ja tulehdustekijöiden vapautuminen äidin veriplasmaan. Tämän tapahtumaketjun pääasiallinen seuraus on yleistynyt häiriö verisuoniston sisäpinnoilla ja imusuonistossa. Istukan kiinnittymishäiriö saattaa juontua äidin immuunijärjestelmän reaktiosta kehittymässä olevaan istukkaan, erityisesti immuunijärjestelmän puutteellisesta kyvystä sietää raskaus. Verisuoniston sisäpintojen häiriöstä seuraa kohonnut verenpaine ja moni muu raskausmyrkytykseen liitetty oire ja komplikaatio.


title: Raskausmyrkytys

text: Tunnettuihin raskausmyrkytyksen riskitekijöihin kuuluvat:


title: Raskausmyrkytys

text: Myös pitkä raskauksien väli ja miehen korkea ikä mainitaan riskitekijöinä. Toisinaan raskausmyrkytyksen saaneella ei entuudestaan ole mitään näistä riskeistä.Raskausmyrkytys voi puhjeta milloin tahansa 20. raskausviikon jälkeen, joskus aiemminkin. Valtaosa raskausmyrkytyksistä alkaa vasta 32.-36. raskausviikolla tai vasta lähellä laskettua aikaa.


title: Raskausmyrkytys

text: Todennäköisesti raskausmyrkytys saa alkunsa jo alkuraskaudessa istukan verisuoniston rakentuessa, vaikka oireet puhkeavatkin vasta myöhemmin. Vaikka raskausmyrkytyksen aiheuttamia muutoksia on tutkittu paljon, sairauden tarkka kehittyminen on edelleen epäselvä. Raskausmyrkytyksen arvellaan aiheutuvan epänormaalista istukasta, sillä sen poistaminen useimmiten lopettaa taudin. Normaalissa raskaudessa istukkaan muodostuu verisuonia mahdollistamaan veren virtaamisen äidin ja sikiön välillä. Poikkeava istukan rakenne johtaa huonoon nestevirtaukseen. Raskausmyrkytystä potevien naisten istukka on poikkeava ja tyypillisesti munarakkulan ulkopinta on heikosti kiinnittynyt. Tämän ajatellaan johtavan oksidatiiviseen stressiin, hypoksiaan sekä verisuonten kehittymistä häiritsevien tekijöiden vapautumiseen, tulehdustilaan ja mahdollisesti muihinkin reaktioihin. Myös äiti voi tulla erittäin sairaaksi.


title: Raskausmyrkytys

text: Raskausmyrkytyksen merkit liitetään yleistyneeseen verisuonten sisäkerrosten toimintahäiriöön, mukaan lukien verisuonten supistuminen ja iskemia raajojen ääripäissä. Tähän voi sisältyä myös verisuonten uudismuodostusta edistävien ja sitä estävien tekijöiden epätasapaino. Sekä verenkierron että istukan sFlt-1 –tasot ovat korkeampia raskausmyrkytystä potevilla äideillä kuin normaalin raskauden kuluessa. Liukeneva Flt-1 eli sFLT-1 on verisuoniston uudismuodotusta vastustava valkuaisaine, joka vastustaa verisuoniston endoteelin kasvutekijää ja istukan kasvutekijää, jotka molemmat edistävät verisuoniston uudiskasvua. Myös liukenevan solupintojen glykoproteiinin (sEng) tasojen on todettu olevan koholla raskausmyrkytyspotilailla ja tällä aineella on paljolti samanlaiset vaikutukset kuin sFlt-1:llä.


title: Raskausmyrkytys

text: Sekä sFlt-1 että sEng erittyvät jonkin verran runsaammin kaikilla raskaana olevilla, ja tämä sopii ajatukseen siitä, että raskaudenaikainen verenpaineen nousu on normaali raskaussopeuma, joka on joutunut raiteiltaan. Koska luonnolliset tappajasolut kuuluvat läheisesti istukan muodostumiseen ja se taas vaatii jonkin verran sietokykyä äidin immuunipuolustukselta. Vaikuttaa siis luontevalta, että äidin puolustusjärjestelmä voi tietyissä oloissa reagoida jyrkemmin joihinkin istukka-aiheisiin, kuten sellaisiin, jotka kiinnittyvät kohtuun tavallista syvemmin. Torjuntareaktio munarakkulan ulkopintaa kohtaan raskauden alkuvaiheessa saattaa aiheuttaa huonosti muovautuneen suonituksen kohdun limakalvolle niissä tapauksissa, joissa raskausmyrkytys liittyy liian kevyeeseen istukan kiinnittymiseen. Tämä johtaa vuorostaan sikiön hapenpuutteeseen ja äidin oireiden kehittymiseen sFlt-1- ja sEng-erityksen kiihdyttyä.


title: Raskausmyrkytys

text: Puutteellisen hapetuksen aiheuttama stressitila voi myös olla tärkeä osa raskausmyrkytyksen syntymistä. Tärkein reaktiivisten happiradikaalien lähde on ksantiinioksidaasi ja tämä entsyymi esiintyy pääasiallisesti maksassa. Eräs tutkimusoletus on, että istukan hapenpuutteen johdosta lisääntynyt virtsahappojen hajoaminen kiihdyttää äidin maksassa reaktiivisten happiradikaalien tuotantoa ja niiden pääsy verenkiertoon aiheuttaa endoteelisolujen tuhoutumista.


title: Raskausmyrkytys

text: Äidin immuunijärjestelmän poikkeavuudet ja sen raskaudentilaan kohdistuvat puutteet näyttävät olevan tärkeitä osia raskausmyrkytyksen kehittymisessä. Yksi tärkeimmistä eroista raskausmyrkytyksessä on siirtyminen kohti auttaja T-solu -reaktioita ja gammainterferonin (IFN-γ) eritystä. Gammainterferonin alkuperää ei ole täysin selvitetty. Se voisi olla kohdun tappaja T-solu, istukan dendriittisolujen aiheuttama muutos auttaja-T –solujen vasteeseen, säätäjämolekyylien muodostumisen tai vasteen muutos tai säätäjä-T –solujen toiminnan muutos raskauden aikana.


title: Raskausmyrkytys

text: Raskausmyrkytystä edistävät harhautuneet immuunireaktiot voivat myös aiheutua tulehdustekijöistä tai sikiön muuntuneesta kyvystä erottaa omat ja vieraat solut toisistaan. Raskausmyrkytystä potevien äitien verenkierrossa on raportoitu toisia äitejä enemmän sikiöstä peräisin olevia soluja, kuten tuman sisältäviä punasoluja ja solujen ulkopuolista sikiön DNA:ta. Nämä löydökset ovat antaneet aiheen epäillä, että raskausmyrkytys on sairausprosessi, jossa hapenpuutteen kaltainen istukkavaurio mahdollistaa tavallista suuremman sikiölähtöisen materiaalimäärän pääsyn äidin verenkiertoon. Tämä johtaa vuorostaan immuunipuolustusreaktioon ja veri- ja imusuonten sisäseinävaurioihin, raskausmyrkytykseen ja lopulta raskauskouristukseen.


title: Raskausmyrkytys

text: Eräs oletus raskausmyrkytysalttiuden selittämiseksi on äidin ja sikiön elimistöjen eturistiriita. Raskauden ensimmäisen kolmanneksen päätyttyä tromboplastit tunkeutuvat äidin kohdun limakalvon verisuoniin ja muuttavat niitä niin, että sikiö saa enemmän ravinteita äidin verestä. Toisinaan tämä ei aivan onnistu ja tuloksena on riittämätön istukan suonitus. Kehittyvän sikiön arvellaan erittävän biokemiallisia merkkiaineita, jotka nostavat äidin verenpainetta niin, että sikiö voi hyötyä vaurioituneen istukan läpi virtaavan suuremman verimäärän tuomista ravinteista. Tästä seuraa ristiriita äidin ja sikiön hyvinvoinnin ja terveyden välillä, sillä sikiön etu koskee vain tätä raskautta, kun taas äidille on edullista selviytyä sekä nykyisestä että tulevista raskauksista.


title: Raskausmyrkytys

text: Toinen raskausmyrkytysalttiuden kehittymiseen liittyvä hypoteesi liittyy lapsen vanhempien parisuhteen varmistamiseen sekä isän panostukseen lapseensa. Tutkijat olettavat, että raskausmyrkytys on sopeuma, jolla äiti voisi lopettaa panostuksen sellaiseen lapseen, jonka isä ei olisikaan saatavilla. Isän saatavuuden määrittäisi frekvenssi, jolla äiti on altistunut lapsen isän siemennesteelle. Useissa tutkimuksissa on osoitettu, että kun nainen altistuu useasti partnerinsa siemennesteelle ennen hedelmöitystä, hänen raskausmyrkytysriskinsä on alhaisempi. Seuraavissa raskauksissa riski on pienempi, jos lapsen isä on sama, mutta korkeampi, jos isä on toinen kuin edellisessä raskaudessa.


title: Raskausmyrkytys

text: Raskausmyrkytysdiagnoosi tehdään, kun naisella on:


title: Raskausmyrkytys

text: Raskausmyrkytysepäily tulisi pitää vireillä jokaisessa verenpaineraskaudessa vaikka valkuaisainetta virtsasta ei löydykään. 10% muita raskausmyrkytyksen oireita saaneista äideistä ja 20% raskauskouristuksen saaneista äideistä oli vailla mitään oiretta virtsan valkuaisesta. Proteinurian puuttuessa hiljattain kohonnut verenpaine ja uutena ilmennyt yksi tai useampi seuraavista voi viitata raskausmyrkytysdiagnoosiin:


title: Raskausmyrkytys

text: Raskausmyrkytys on etenevä häiriötila ja nämä merkit elimistön häiriöistä viittaavat vakavaan raskausmyrkytykseen, kuten myös yläpaineen taso ≥160 tai alapaine ≥110 ja/tai proteinuria >5g 24-tunnin näytteessä. Vakavaa raskausmyrkytystä potevat voivat myös kärsiä vatsan oikean yläneljänneksen kivuista, päänsäryistä ja oksentelusta. Vakava raskausmyrkytys on merkittävä kohtukuoleman riskitekijä.


title: Raskausmyrkytys

text: On tärkeä huomata keskimääräisen yläpaineen nousu 30 mmHg tai alapaineen nousu 15 mmHg, vaikka arvoja 140/90 ei tavoitettaisikaan, mutta tätä ei pidetä diagnoosin perusteena.


title: Raskausmyrkytys

text: Raskausmyrkytyksen riski kasvaa iän myötä ja on pienimmillään noin 15 vuoden iässä. Raskausmyrkytystä on melko vaikea ennustaa, koska se vaihtelee yksilöllisesti eikä tehokkaita ennalta ehkäiseviä toimenpiteitä tunneta.


title: Raskausmyrkytys

text: Monia raskausmyrkytyksen ennakoimiseen tarkoitettuja testejä on kokeiltu, vaikka ei ole todennäköistä, että yksikään yksittäinen bioilmaisin riittäisi sellaisenaan ennakoimaan häiriötä. Tässä tarkoituksessa on otettu aiheiksi istukan läpivirtaus, suonistovaste, munuaisten toimintahäiriö, endoteelihäiriö ja hapetusstressi. Huomattavia esimerkkejä ovat:


title: Raskausmyrkytys

text: Raskausmyrkytys voi muistuttaa useita tauteja ja se voidaan sekoittaa niihin, mukaan lukien krooninen verenpainetauti, krooninen munuaistauti, äkilliset aivotoiminnan häiriöt, sappi- ja haimasairaudet, pysyvät tai tilapäiset häiriöt veren hyytymistekijöissä, (esimerkiksi Moschcowich-oireyhtymä ja eli Hughesin oireyhtymä) sekä hemolyyttinen anemia yhdistyneenä äkilliseen munuaishäiriöön. Sitä täytyy pitää aina yhtenä mahdollisuutena, kun potilaan raskaus on ylittänyt 20 viikkoa. Eron löytyminen on erityisen hankalaa, kun taustalla on entuudestaan verenpainetauti.


title: Raskausmyrkytys

text: Myös äkillinen raskaudenaikainen rasvamaksa voi nostaa verenpainetta ja aiheuttaa valkuaisaineen erittymistä virtsaan, mutta ero löytyy maksavaurion laajuudesta. Muita korkeaa verenpainetta aiheuttavia häiriöitä ovat kilpirauhasen liikatoiminta,sympaattisen hermoston kasvain ja huumeidenkäyttö.


title: Raskausmyrkytys

text: Suomessa on nykyään hyvin pieni kuolemanriski raskausmyrkytyksen johdosta. Etenkin lievänä se uhkaa enemmän sikiön kuin äidin terveyttä ja henkeä. Tiedetään myös, että raskauden aikana raskausmyrkytykseen sairastuneilla on kohonnut riski sairastua sydän- ja verisuonitauteihin myöhemmin. Pre-eklampsialla on merkitystä sekä äidin että lapsen myöhemmälle terveydelle, sillä se näyttää viittaavan sydän- ja verisuonisairauksiin.


title: Raskausmyrkytys

text: Ainoa varma ja tunnettu keino raskausmyrkytyksen hoitamiseen on lapsen ja istukan synnytys. Sen ajoituksessa tulee löytää tasapaino lapsen hyvän selviytymisen ja äidille koituvan vaaran vähentämisen välillä. Sairauden vakavuusaste ja sikiön kehittyneisyys ovat pääasialliset harkinnan kohteet. Pohdinnat ovat sidoksissa tilanteeseen ja hoitotoimet vaihtelevat tilanteesta, paikkakunnasta ja hoitolaitoksessa toiseen. Toimenpiteet voivat vaihdella raskauden hoitamisesta aina sen pikaiseen päättämiseen joko synnytyksen käynnistämisen tai keisarileikkauksen avulla, lääkehoito mukaan luettuna. On tärkeää arvioita mahdollisuuksien mukaan äidin haavoittumisalttiita elimiä, hoitaa korkeaa verenpainetta sekä ehkäistä ja hoitaa raskauskouristuksia. Suorat lapseen kohdistuvat toimenpiteet voivat myös olla tarpeen.


title: Raskausmyrkytys

text: Maailman terveysjärjestö WHO suosittelee, että raskaudenaikaisesta vakavasti kohonneesta verenpaineesta kärsiviä naisia hoidettaisiin verenpainetta laskevilla lääkeaineilla. Verenpainetta pidetään vakavana, kun yläpaine on vähintään 160 tai alapaine vähintään 110. Tutkimustulokset eivät kuitenkaan tue minkään lääkeaineen valintaa toista tehokkaampana tässä yhteydessä. Valinnan pitäisi perustua hoitavan lääkärin kokemukseen lääkeaineiden tehosta, niiden hintaan ja saatavuuteen. Diureetteja ei suositella raskausmyrkytyksen tai sen komplikaatioiden ennalta ehkäisemiseen. Labetololi, hydralatsiini ja nifedipiini ovat yleisesti käytettyjä lääkeaineita raskaudenaikaisen verenpaineen hoitamiseen. ACE-estäjiä ja lääkkeitä, jotka vaikuttavat verenpaineen ja nestetasapainon hormonaalisen säätelyyn ei voida käyttää, sillä ne haittaavat sikiönkehitystä.


title: Raskausmyrkytys

text: Raskaudenaikaisen korkean verenpaineen hoidon tavoitteena on estää sydämen ja verenkiertoelimistön, munuaisten sekä aivoverenkierron komplikaatioita. Verenpaineen tavoitearvoiksi on ehdotettu 140–160 mmHg (yläpaine) ja 90–105 mmHg (alapaine), vaikka yksimielisyyttä niistä ei ole saavutettu.


title: Raskausmyrkytys

text: Lievä raskausmyrkytys ei yleensä vaaranna äidin henkeä. Verenpaine kohoaa vain hieman ja virtsassa on vain vähän valkuaista. Mitä korkeampi verenpaine ja enemmän valkuaista virtsassa, sitä vakavampi tilanne on. Raskausmyrkytys voi pahentua nopeasti, joten on tärkeää pitää oireita tarkoin silmällä. Tila vaatii usein lisäseurantaa, jopa sairaalahoitoa, jossa sikiön vointia voidaan seurata.


title: Raskausmyrkytys

text: Vakavissa raskausmyrkytystapauksissa suositellaan käytettäväksi magnesiumsulfaattia synnytyksen aikana ja sen jälkeen estämään raskauskouristusta. Magnesiumsulfaattia suositellaan myös käytettäväksi raskauskouristuksen hoidossa ennen muita kouristelua estävä aineita. Kemikaali toimii yhdessä NMDA-reseptoreiden kanssa.


title: Raskausmyrkytys

text: Raskausmyrkytystä ennalta ehkäiseviä keinoja on tutkittu paljon. Koska sen syntymiseen vaikuttavia seikkoja ei täysin ymmärretä, myös sen ehkäiseminen on edelleen monimutkaista. Alla on lueteltu joitakin nykyisin hyväksyttyjä suosituksia.


title: Raskausmyrkytys

text: Proteiinin tai kaloreiden lisäyksellä ei ole mitään vaikutusta raskausmyrkytyksen esiintyvyyteen, ei myöskään proteiinia rajoittava ruokavalio näytä lisäävän sen esiintymistä. Ei ole myöskään todisteita, että suolankäytön muutoksilla olisi vaikutusta.


title: Raskausmyrkytys

text: Antioksidanttilisällä, kuten C- tai E-vitamiinilla ei ole mitään vaikutusta raskausmyrkytyksen esiintyvyyteen, ei myöskään D-vitamiinilisällä. Tämän vuoksi vitamiineja C, E tai D ei suositella raskausmyrkytysvaaran vähentämiseen.


title: Raskausmyrkytys

text: Kalsiumlisää suositellaan vähintään 1 gr päivässä erityisesti vakavassa vaarassa oleville äideille alueilla, joissa ruuasta saadaan vain vähän kalsiumia. Vähäinen seleenin saanti liittyy kohonneeseen raskausmyrkytyksen esiintyvyyteen.


title: Raskausmyrkytys

text: Kun korkean riskin äidit ovat käyttäneet asetyylisalisyylihappoa sisältävää lääkettä (esimerkiksi Asperin), raskausmyrkytystapaukset ovat vähentyneet 1-5% ja ennenaikaiset synnytykset ovat vähentyneet saman verran. Maailman terveysjärjestö WHO suosittaa pieniä annoksia käytettäväksi korkean riskin äideille raskausmyrkytyksen ehkäisemiseen ja että sen käyttö aloitettaisiin ennen 20. raskausviikkoa. USA:ssa toimiva riippumaton ehkäisevän hoidon asiantuntijapaneeli United States Preventive Services Task Force suosittaa korkean riskin äideille pienen annoksen aloittamista ennen 12. raskausviikon alkamista.


title: Raskausmyrkytys

text: Ei ole riittävää näyttöä suosittaa liikuntaa, mutta ei myöskään tiukkaa vuodelepoa raskausmyrkytyksen ehkäisemiseen.


title: Raskausmyrkytys

text: Alhaisen riskin raskauksien suhteen on saatu selkeä ja epidemiologisen tutkimuksin toistettavissa oleva näyttö savukkeiden polttamisen ja vähäisemmän raskausmyrkytysriskin välillä.


title: Raskausmyrkytys

text: Vakavissa riskiraskauksissa (sokeritauti ennen raskauden alkamista, krooninen verenpainetauti, raskausmyrkytys aiemmassa raskaudessa tai monikkoraskaus) mitään selkeää suojavaikutusta ei esiintynyt. Ristiriidan syytä ei tarkasti tiedetä, mutta tutkimus tukee arvioita, jonka mukaan näiden raskauksien vaaratekijät lisäävät raskausmyrkytysriskiä niin paljon, että mikä tahansa mitattavissa oleva tupakoinnin aiheuttama riskin väheneminen jää näkymättömiin. Tupakoinnin haittavaikutus äidin kokonaisterveydentilaan ja raskauden tulokseen painaa kuitenkin raskaammin kuin sen hyöty raskausmyrkytyksen esiintyvyyden vähentämisessä. Siksi tupakoinnin lopettamista suositellaan ennen raskautta, sen aikana ja sen jälkeen.


title: Raskausmyrkytys

text: Mikäli raskausmyrkytys on tullut varhain tai erittäin rajuna, pyritään syitä ja riskitekijöitä tutkimaan. Yleensä istukka lähtee patologille tutkittavaksi ja äidille tehdään kattavat tutkimukset verikokeilla. Mikäli kyseessä on ollut kouristuskohtaus tarkistetaan myös munuaiset, keuhkot, kohtu, maksa, perna sekä munasarjat.


title: Raskausmyrkytys

text: Seuraavaan raskauteen on yleensä hoitona verta ohentava lääkitys (Klexane tai muu hepariinivalmiste), jota äidin tulisi piikittää itseensä päivittäin heti positiivisesta raskaustestistä alkaen. Toisena lääkityksenä tämän lisäksi käytetään pientä annosta asetyylisalisyylihappoa päivittäin. Näiden pitäisi ehkäistä infarktien ja tukoksien syntymistä ja täten myös itse raskausmyrkytyksen puhkeamista.


title: Raskausmyrkytys

text: Lievään raskauden loppuajan raskausmyrkytykseen ei yleensä käytetä seuraavassa raskaudessa hoitoja eikä äitiä tutkita.


title: Raskausmyrkytys

text: Raskausmyrkytys vaikuttaa maailmanlaajuisesti arviolta 2–8%:iin kaikista raskauksista. Sen esiintyvyys on kasvanut USA:ssa 1990-luvun jälkeen mahdollisesti seurauksena sille altistavien tekijöiden, kuten kroonisen verenpainetaudin, sokeritaudin ja liikalihavuuden yleistymisestä.


title: Raskausmyrkytys

text: Raskausmyrkytys on yksi tärkeimmistä äitien ja vastasyntyneiden vaaratilanteiden ja kuolleisuuden aiheuttajista maailmassa. Lähes joka kymmenes kaikista äitiyskuolemista Afrikassa ja Aasiassa sekä yksi neljäsosa niistä Latinalaisessa Amerikassa liittyy raskaudenaikaisen korkean verenpaineen aiheuttamiin sairauksiin, joihin raskausmyrkytyskin kuuluu.


title: Raskausmyrkytys

text: Raskausmyrkytysta esiintyy selvästi useammin ensiraskauksissa. Jos naisella on todettu raskausmyrkytys yhdessä raskaudessa, hänen todennäköisyytensä kokea se uudelleen seuraavilla kerroilla on muita suurempi. Raskausmyrkytys on yleisempi naisilla, joilla on jo ennestään korkea verenpaine, liikalihavuutta, sokeritauti, autoimmuunitauti, kuten punahukka, erilaisia perinnöllisiä verenhyytymishäiriöitä kuten Factor V Leiden -mutaatio, krooninen munuaistauti, monikkoraskaus (kaksoset), useampia lapsia ennestään, tai korkeampi ikä. Raskausmyrkytyksen esiintyvyyttä eri teollisuusmaissa asuvissa etnisissä ryhmissä on tutkittu. Se on muita yleisempää naisilla, jotka ovat taustaltaan afro-amerikkalaisia tai joiden sukujuuret ovat Saharan eteläpuolisessa Afrikassa, latinalaisessa Amerikassa, afrikkalaisperäisellä Karibialla tai Filippiineillä. Lasten isän vaihtuminen peräkkäisissä raskauksissa on yhdistetty uusiutumisriskiin, paitsi silloin, kun raskausmyrkytykseen on sukurasite.


title: Raskausmyrkytys

text:
Raskauskouristus on vakavan raskausmyrkytyksen komplikaatio, joka vaikuttaa kehittyneissä maissa 0,56 naiseen tuhannesta ja 10–30 kertaa niin moneen huonommin toimeentulevissa maissa. On arvioitu, että raskausmyrkytykseen menehtyy vuosittain maailmassa ainakin 60 000 naista.
Raskausmyrkytyksen komplikaatiot voivat vaikuttaa sekä äitiin että kehittyvään lapseen. Tila voi vaikeutua nopeasti, kun on kehittynyt raskauskouristus, HELLP-oireyhtymä, verenkierron häiriö, maksavaurio ja toimintahäiriö, akuutti munuaisvamma sekä äkillinen hengitysvaikeusoireyhtymä (ARDS).


title: Raskausmyrkytys

text: Raskausmyrkytykseen liittyy myös tavallista useammin keisarileikkaus, ennenaikainen synnytys ja istukan irtoaminen. Tämän lisäksi verenpaineen nouseminen voi joillakin äideillä tapahtua ensimmäisellä synnytystä seuraavalla viikolla, jolloin sen arvellaan johtuvan nestemäärän kasvusta ja liikkeellelähdöstä. Lapsen vaaroina ovat muiden muassa kasvun hidastuminen ja kohtukuolema.


title: Raskausmyrkytys

text: Raskausmyrkytyksen kerran kokeneella on korkeampi riski sairastua siihen uudelleen seuraavissa raskauksissa.


title: Raskausmyrkytys

text:
Raskauskouristus tarkoittaa raskausmyrkytyspotilaalle uutena kehittyviä kouristuksia, joita ei voida selittää millään muulla syyllä. Se on sekä äidille että lapselle vaarallinen raskausmyrkytyksen komplikaatio, josta on monesti seurauksia molempien hengen ja terveyden suhteen.
Raskausmyrkytystä potevan varoitusmerkkejä voivat olla päänsärky, näköhäiriöt sekä vatsan oikean yläneljänneksen tai koko ylävatsan kivut. Näistä yleisin on päänsärky. Vakavissa raskausmyrkytystapauksissa käytetään kouristuksia estävänä hoitona magnesiumsulfaattia.


title: Raskausmyrkytys

text: Oireet voivat ilmestyä hyvinkin äkillisesti ja voimakkaina, pahimmillaan seurauksena on raskauskouristus eli eklampsia, jossa äidin ja sitä myötä sikiön vointi huononee vakavasti hapenpuutteen takia. Kouristuksen alkaessa synnytyksen käynnistäminen on kuitenkin myöhäistä ja ainoa vaihtoehto on välitön hätäsektio. Näin vaikeat raskausmyrkytykset ovat kuitenkin harvinaisia. Suomessa kouristuskohtauksen saa nykyisin enää 0-2 äitiä vuodessa. Raskaudenaikainen seuranta ja yleinen äitiysneuvola ovat auttaneet puuttumaan raskausmyrkytykseen ajoissa.


title: Raskausmyrkytys

text: HELLP-oireyhtymä määritellään tilaksi, jossa yhdistyy hemolyysi (pienissä verisuonissa), kohonneet maksaentsyymiarvot (maksan toimintahäiriö ja vähän verihiutaleita (trombosytopenia). Oireyhtymä voi kohdata 10–20%:a vaikeaa raskausmyrkytystä tai raskauskouristusta potevaa ja siihen liittyy kohonnut riski sekä äitien että lasten hengen suhteen. 50% HELLP-tapauksista kehittyy ennen laskettua aikaa, joista 20% myöhäisillä viikoilla. 30% tapauksista kehittyy synnytyksen jälkeen.


title: Raskausmyrkytys

text: Raskausmyrkytykseen sairastuneilla on kohonnut sydän- ja verisuonitautiriski, mukaan lukien verenpainetauti ja sepelvaltimotauti sekä munuaistauti. Muihin riskeihin kuuluvat verenkiertohäiriö sekä veritulpat. Sen sijaan syöpäriskiin raskausmyrkytyksellä ei näytä olevan vaikutusta.


title: Raskausmyrkytys

text: Raskausmyrkytyksen lääketieteellinen nimi eklampsia (alun perin eclampsia) on kreikkaa ja tarkoittaa salamaa. Sen kuvasi ensimmäisenä kreikkalainen lääkäri Hippokrates 400-luvulla eaa.


title: Raskausmyrkytys

text: Suomessa käytetty nimitys raskausmyrkytys tai toksemia kuvastaa alun perin erheellistä käsitystä siitä, että tila aiheutuisi myrkyistä.


title: Raskausmyrkytys

text: Monissa tutkimuksissa on todettu, kuinka tärkeää on, että äidin immuunijärjestelmä sietää lapsen isää, jonka perintötekijöitä on sikiössä ja istukassa, seikka joka voi olla haaste äidin elimistölle. Kun tätä teoriaa on tutkittu pitemmälle, mielenkiinto on enenevästi kohdistettu sen selvittämiseen, kuinka tärkeää on naisen jatkuva altistuminen partnerin siemennesteelle jopa vuosia ennen hedelmöitystä. Eräässä satoja naisia koskeneessa tutkimuksessa todettiin, että "vähän aikaa ( alle 4 kk) parisuhteessa eläneillä, mekaanista ehkäisymenetelmää käyttäneillä naisilla oli merkittävästi korkeampi raskausmyrkytysriski kuin niillä naisilla, joilla oli ennen hedelmöitystä enemmän kuin 12 kuukauden yhteisasuminen takanaan". Erään vuonna 2004 tehdyn tutkimuksen tulokset kuitenkin osoittavat, että teoria ei ole aukoton. Kun tutkijat tekivät tarkennuksia aineiston käsittelyyn, huomattiin, että mekaanisen ehkäisyn merkitys raskausmyrkytyksen esiintyvyyteen katosi ja raskausmyrkytysriski oli sama molemmissa tutkituissa ryhmissä. Vaikka tutkimusta on sittemmin arvosteltu aineiston subjektiivisen käsittelyn vuoksi, tulos on kuitenkin tärkeä, sillä se osoittaa, kuinka vielä,ei olla yksimielisiä siitä, missä määrin puutteet raskauden siedossa voidaan selittää raskautta edeltäneellä altistumisella kumppanin siemennesteelle.


title: Raskausmyrkytys

text: Jatkuvalla siemennestealtistuksella on voimakas raskausmyrkytykseltä suojeleva vaikutus, joka on enimmäkseen seurausta useista siemennesteen sisältämistä immuunijärjestelmää muokkaavista aineista ja niiden imeytymisestä.


title: Raskausmyrkytys

text: Tämän vuonna 2003 raportoiden tutkimuksen mukaan pitkään jatkunut seksielämä lapsen siittäneen miehen kanssa alensi merkittävästi naisen raskausmyrkytyksen mahdollisuutta. Kuten eräässä varhaisessa tutkimuksessa todettiin, "vaikka raskausmyrkytys on ensiraskauksien sairaus, useamman raskauden suojeleva vaikutus katoaa kumppanin vaihtumisen myötä". Tutkimuksessa tehtiin myös sellainen johtopäätös, että vaikka vaihtuvia kumppaneita harrastavien naisten on erittäin suositeltavaa käyttää kondomia suojautuakseen sukupuolitaudeilta, "kun vakaassa suhteessa tavoitellaan raskautta, jonkinlainen altistuskausi siemennesteelle liittyy raskausmyrkytyssuojaan".


title: Raskausmyrkytys

text: Sen jälkeen useissa tutkimuksissa on todettu, kuinka raskausmyrkytystä ilmenee selvästi harvemmin kumppaninsa verta verensiirroissa saaneilla naisilla, naisilla, joilla oli ennen raskautta pitkä seksihistoria ilman mekaansia ehkäisyvälineitä ja naisilla, jotka olivat harrastaneet säännöllisesti suuseksiä, joista yhdessä päätellään, että "aiheutuva allogeeninen sietokyky sikiön sisältämien isän HLA-molekyylejä kohtaan voi olla elintärkeä. Kertynyt aineisto viittaa vahvasti siihen, että altistuminen, ja erityisesti suun kautta tapahtuva altistuminen, siemennesteen liukenevalle HLA:lle voi johtaa (istukan) sietämiseen."


title: Raskausmyrkytys

text: Teorian mukaan sekä sikiö että istukka sisältävät lapsen isän perimän "vieraita" valkuaisaineita, mutta säännöllinen sekä raskautta edeltävä että sen aikainen altistuminen lapsen isän siemennesteelle voi parantaa äidin immuunitoleranssia ja istukan kiinnittymistä, jota edistää merkittävästi 93 siemennesteestä nykyisin tunnistettua immuniteettia säätelevää tekijää.


title: Raskausmyrkytys

text: Kun jo aikaisemmin oli todettu, kuinka tärkeä on naisen kyky sietää immuunijärjestelmän tasolla vauvan isän perimää, hollantilaiset lisääntymistieteeseen erikoistuneet biologit suunnittelivat koesarjan, joka rakentui sille tiedolle, että ihmisen immuunijärjestelmä sietää paremmin suun kautta tulevia aineita. Hollantilaiset tutkijat totesivat hämmästyttävän vahvan korrelaation alentuneen raskausmyrkytykseen esiintyvyyden ja naisten harjoittaman suuseksin välillä. He panivat myös merkille, että suoja oli vahvin jos naiset nielivät kumppaninsa siemennesteen. Tutkijat päättelivät, että vaikka millainen tahansa seksuaalisen aktiivisuuden tuoma altistuminen kumppanin siemennesteelle näyttää vähentävän naisen alttiutta erilaisiin raskauden aikana mahdollisesti ilmeneviin immuunihäiriöihin, toleranssi saataisiin muodostumaan nopeimmin suun kautta saadun ja ruuansulatuselimistön kautta imeytyneen siemennesteen avulla. Vaikka tutkijat ottivat huomioon, että joihinkin tutkimuksiin sisältyi mahdollisesti harhauttavia tekijöitä, kuten että säännöllisesti suuseksiä harrastavat ja siemennestettä nielevät naiset mahdollisesti harrastivat yhdyntöjä muita useammin, he huomauttivat myös, että joka tapauksessa "tutkimustulokset kuitenkin tukevat voimakkaasti pääteoriaa" kaikkien heidän tutkimuksensa takana – että toistuva altistuminen siemennesteelle luo lapsen äidille immuunitoleranssin, joka on turvallisen ja tuloksellisen raskauden edellytys.


title: Raskausmyrkytys

text: Ryhmä tutkijoita Adelaiden yliopistosta on selvittänyt, onko niiden miesten, joiden alkuun saattamat raskaudet päätyvät keskenmenon tai raskausmyrkytykseen, siemennesteessä vähän tärkeitä immuniteettia muovaamia tekijöitä, kuten TGF-Beetaa. Kävi ilmi, että joillakin näistä "vaarallisista" miehistä on tavallista korkeampi todennäköisyys saada alulle raskauksia, jotka päätyvät joko raskausmyrkytykseen tai menevät kesken. Useimpien näiden miesten siemennesteestä näyttää puuttuvan muun muassa riittävä määrä kumppanin immuunitoleranssiin vaikuttavia tekijöitä.


title: Raskausmyrkytys

text: Kun teoria immuunitoteranssista raskausmyrkytyksen syynä on tullut hyväksytyksi, toistuvasti raskausmyrkytyksestä, keskenmenosta tai koeputkihedelmöityksen epäonnistumisesta kärsivät naiset voisivat mahdollisesti saada tärkeimmät immunitekijät, kuten TGF-Beetan yhdessä lapsen isän valkuaisaineiden kanssa joko suun kautta kielen alle annettavana suihkeena tai hyytelönä, joka annosteltaisiin emättimen seinämälle ennen yhdyntää.


title: Raskausmyrkytys

text: Helmikuussa 2014 julkaistiin raportti, jonka mukaan raskausmyrkytyspotiliaiden veressä on enemmän endoteelisia pienhiukkasia kuin terveillä verrokeilla. Niiden määrää on ehdotettu käytettäväksi raskausmyrkytyksen vaarallisuuden merkkinä. Helsingin yliopistossa on käynnistetty hanke, jossa koetetaan selvittää sairauden alttiusgeenejä suomalaisessa väestössä.


title: Nigerian avaruusjärjestö

text: Nigerian avaruusjarjesto (Space Research and Development Agency eli NASRDA) toimii Nigerian liittovaltion Tiede- ja teknologiaministerion alaisuudessa koordinoiden maansa avaruustoimintaa. Se perustettiin vuonna 1998 tuolloin 93 miljoonan (Nigerian?) dollarin budjetilla.


title: Nigerian avaruusjärjestö

text: Nigerian avaruusohjelman (Nigerian Space Programme, NSP) keskeiset tavoitteet ovat:


title: Anne-Mari Virolainen

text: Anne-Mari Virolainen (s. 5. joulukuuta 1965 Turku) on suomalainen kokoomuslainen poliitikko. Hän on ollut kansanedustaja Varsinais-Suomen vaalipiiristä vuodesta 2007, puolueensa varapuheenjohtaja vuodesta 2010 sekä ulkomaankauppa- ja kehitysministeri vuodesta 2018 lähtien.


title: Anne-Mari Virolainen

text: Virolainen kirjoitti ylioppilaaksi Liedon lukiosta vuonna 1984 ja valmistui Turun kauppakorkeakoulusta vuonna 1990 kauppatieteiden maisteriksi pääaineena kansainvälinen liiketoiminta, minkä jälkeen hän työskenteli yritysmaailmassa muun muassa markkinointitehtävissä. Ennen valintaansa eduskuntaan Virolainen työskenteli vuodesta 2005 ICT Turku Oy:n markkinointipäällikkönä.


title: Anne-Mari Virolainen

text: Virolainen valittiin kansanedustajaksi ensimmäisen kerran vuoden 2007 eduskuntavaaleissa 6 812 äänellä. Hänet valittiin jatkokaudelle vuoden 2011 vaaleissa 10 041 äänellä. Virolainen oli ehdolla myös vuoden 2014 eurovaaleissa saaden 10 080 ääntä, mikä ei riittänyt paikkaan. Vuoden 2015 eduskuntavaaleissa Virolainen valittiin 7 196 äänellä kolmannelle kansanedustajakaudelle.


title: Anne-Mari Virolainen

text: Virolainen on ollut suuren valiokunnan jäsen vuodesta 2011 ja puheenjohtaja vuodesta 2015. Hän on myös tulevaisuusvaliokunnan ja kansainvälisten asioiden foorumin jäsen. Aiemmilla vaalikausilla hän on ollut työelämä- ja tasa-arvovaliokunnan varapuheenjohtaja (2011–2015) ja jäsen liikenne- ja viestintävaliokunnassa (2007–2011), ympäristövaliokunnassa (2009–2011) ja maa- ja metsätalousvaliokunnassa (2007). Ulkomaankauppa- ja kehitysministerinä hän toimii Sipilän hallituksessa helmikuusta 2018 lähtien.


title: Anne-Mari Virolainen

text: Kesällä 2010 Virolainen valittiin kokoomuksen kolmanneksi varapuheenjohtajaksi. Ensimmäiseksi varapuheenjohtajaksi hänet valittiin vuoden 2012 ja 2014 puoluekokouksissa.


title: Anne-Mari Virolainen

text: Virolainen on ollut Liedon kunnanvaltuuston jäsen vuodesta 2005. Hän on ollut valtuuston puheenjohtaja vuosina 2005–2012 ja varapuheenjohtaja vuodesta 2012. Lisäksi Virolainen on toiminut vuodesta 2015 Varsinais-Suomen maakuntahallituksessa.


title: Anne-Mari Virolainen

text: Huhtikuussa 2015 Virolainen valittiin pohjoismaisen kansalaisyhteistyön keskusliiton Pohjola-Nordenin puheenjohtajaksi.


title: Anne-Mari Virolainen

text: Tasavallan presidentti nimitti Virolaisen ulkomaankauppa- ja kehitysministeriksi 12. helmikuuta 2018.


title: Anne-Mari Virolainen

text: Virolainen on ollut vuodesta 1989 naimisissa ortopedi Petri Virolaisen kanssa. Heille on syntynyt kolme lasta, joista vanhin menehtyi harvinaiseen LINCL-tautiin vuonna 2005.


title: Anne-Mari Virolainen

text: Virolainen asuu perheineen Liedon Littoisissa.


title: Juha Hernesniemi

text: Juha Antero Hernesniemi (s. 18. lokakuuta 1947 Kannus) on suomalainen neurokirurgi. Hän on toiminut Helsingin yliopiston neurokirurgian professorina ja neurokirurgian klinikan ylilääkäri Helsingin Töölön sairaalassa (HUS). Aiemmin Hernesniemi työskenteli muun muassa Kuopion yliopistollisessa keskussairaalassa. Hän jäi eläkkeelle joulukuussa 2015.


title: Juha Hernesniemi

text: Hernesniemi tunnetaan osaamisestaan aivoverisuonten epämuodostumien ja kasvainten leikkaushoidossa. Hän on osallistunut urallaan yli 70 000 neurokirurgisen potilaan hoitoon ja suorittanut yli 16 000 keskushermostoon kohdistuvaa leikkausta.


title: Juha Hernesniemi

text: Hernesniemelle myönnettiin ensimmäinen arkkiatri Risto Pelkosen palkinto Tampereen lääkäripäivillä maaliskuussa 2007. Perusteluissa Hernesniemeä kuvailtiin hyväksi lääkäriksi, ”joka on merkittävästi edistänyt lääkärin työn tiedollista ja taidollista sekä ihmisläheistä osaamista”. Palkinnolla Tampereen lääkäripäivät haluaa tuoda esille sitä, että lääkärin työ vaatii monipuolisia ominaisuuksia. Palkinto myönnetään lääkärille, jonka hyvään ammatilliseen osaamiseen liittyy oleellisena osana halu toimia kaikin tavoin potilaan parhaaksi, tieto, taito, ihmisläheinen asenne ja halu pysyä ajan tasalla. Suomen Mensa palkitsi Hernesniemen Mensa-palkinnolla vuonna 2011. Marraskuussa 2015 Suomalainen Lääkäriseura Duodecim palkitsi Hernesniemen Konrad ReijoWaaran palkinnolla.


title: Sint-Katelijne-Waver

text: Sint-Katelijne-Waver () on kunta Mechelenin arrondissementissa Antwerpenin provinssissa Flanderin alueella Belgiassa. Pinta-alaa kunnalla on 36,12 neliökilometriä ja asukkaita siellä on 19 976 (1.1.2008). Väestötiheys on 553 as./km².


title: Sint-Katelijne-Waver

text: Kuntaan kuuluu neljä kylää (): varsinainen Sint-Katelijne-Waver, Onze-Lieve-Vrouw-Waver, Elzestraat ja Pasbrug-Nieuwendijk. Sint-Katelijne-Waverin naapurikunnat ovat Rumst, Mechelen, Bonheiden, Putte, Lier ja Duffel.


title: Sint-Katelijne-Waver

text: Sint-Katelijne-Waverissa on paljon kasvihuoneita. Kunnassa sijaitsee muun muassa Euroopan suurin osuuskunnallinen vihanneshuutokauppa, Mechelse Veilingen.


title: Sint-Katelijne-Waver

text: Sint-Katelijne-Waverin ystävyyskaupunki on Iernut Romaniassa.


title: Aleksandr Lazutkin

text: Aleksandr Ivanovitš Lazutkin (, s. 30. lokakuuta 1957 Moskova, Neuvostoliitto) on entinen kosmonautti.


title: Aleksandr Lazutkin

text: Lazutkin on naimisissa, ja perheessä on kaksi lasta. Hänet valittiin kosmonauttikoulutukseen 3. maaliskuuta 1992, ja hän lensi 10. helmikuuta 1997 Sojuz TM-25 -lennolla Mir-avaruusasemalle ja palasi 184 vuorokauden päästä.


title: Corynebacterium diphtheriae

text:
Corynebacterium diphtheriae on kurkkumädän aiheuttajana tunnettu patogeeninen bakteeri. Se on fakultatiivisesti anaerobinen ja grampositiivinen.
Kurkkumädän aiheuttajabakteerin tunnistivat ensimmäisinä saksalaiset Edwin Klebs ja Friedrich Löffler vuonna 1884.
Useimmat antibiootit tehoavat kurkkumätäbakteeriin.


title: Hotseat

text: Hotseat on moninpelimuoto, jossa kukin pelaaja suorittaa pelivuoroonsa liittyvät toimet samalla tietokoneella tai pelikonsolilla yksi kerrallaan. Pelivuoron jälkeen samalle valmiiksi lämpimälle istuimelle vaihtuu seuraava pelaaja, mistä pelimuoto on saanut nimensä.


title: Hotseat

text: Nimitystä Hotseat käytetään silloin tällöin myös paikallisen moninpelin synonyymina, jossa saman pelilaitteen äärellä useampi pelaaja pelaa peliä samaan aikaan, jokainen omalla peliohjaimellaan.


title: Antti Vuolanne

text: Antti Johannes Vuolanne (s. 11. huhtikuuta 1967 Mäntsälä) on suomalainen sosiaalidemokraattinen poliitikko. Hän toimi kansanedustajana vuodesta 2007 vuoteen 2011.


title: Antti Vuolanne

text: Vuolanne valmistui ylioppilaaksi Meri-Porin lukiosta vuonna 1987. Vuosina 1990–1991 hän kävi Työväen Akatemian yhteiskunnallista linjaa ja vuonna 1993 hän suoritti päivähoitajan tutkinnon sosiaalialan oppilaitoksessa Porissa. Vuonna 2000 Vuolanne valmistui valtiotieteiden kandidaatiksi Turun yliopistosta pääaineenaan sosiaalipolitiikka. Työurallaan Vuolanne on työskennellyt muun muassa kauppa- ja teollisuusministeri Antti Kalliomäen erityisavustajana vuodesta 1995 vuoteen 1997, sosiaaliterapeuttina, erityisopettajana ja kunnallisena lastenvalvojana.


title: Antti Vuolanne

text: Vuolanne valittiin Porin kaupunginvaltuustoon kunnallisvaaleissa 1988, ja hän on toiminut kaupunginvaltuutettuna vuoteen 2017 saakka. Hän on toiminut poliittisella urallaan myös muun muassa Sosialidemokraattisen Nuorison Keskusliiton (SNK) puheenjohtajana vuosina 1994–1996 ja SDP:n puoluevaltuuston jäsenenä vuosina 2002–2008. Eduskuntavaaleissa Vuolanne oli kolmien vaalien, vaalien 1995, 1999 ja 2003, jälkeen SDP:n ensimmäinen varaedustaja Satakunnan vaalipiiristä (eduskuntavaaleissa 1995 vielä Turun läänin pohjoinen vaalipiiri), ennen kuin tuli vaaleissa 2007 ensimmäistä kertaa valituksi eduskuntaan. Hän sai tuolloin 5 182 ääntä, kolmanneksi eniten kolmesta Satakunnan vaalipiiristä valitusta SDP:n edustajasta. Vaaleissa 2011 Vuolanne jäi valitsematta uudelleen jäätyään toiselle varasijalle. Hän sai noissa vaaleissa 3 187 ääntä.


title: Antti Vuolanne

text: Vuolanteella on kaksi lasta päättyneestä avioliitostaan, vuonna 1996 syntynyt tytär ja vuonna 1999 syntynyt poika. Hän on ollut vuodesta 2008 naimisissa Kaisa Vuolanteen (o.s. Keipi) kanssa. Antti Vuolanteen isä on rovasti Matti Vuolanne.


title: Suomi–Irlanti-Seura

text: Finnish-Irish Society ry eli Suomi–Irlanti-seura on suomalainen Irlannin ystävyysseura, joka on perustettu vuonna 1954. Seuran tarkoituksena on tehdä tunnetuksi irlantilaista kulttuuria, historiaa ja nykypäivää. Seuralla on tällä hetkellä noin 500 jäsentä ja se saa uusia jäseniä lähes päivittäin. Seura toimii myös yhteistyössä Irish-Finnish Societyn (Irlanti–Suomi-seura) kanssa, jonka keskus on Dublinissa. Suomi–Irlanti-seuran aktiviteetit on myös tunnustettu kulttuurisopimuksessa Suomen ja Irlannin välillä ja se on saanut avustusta Irlannin ulkoministeriön alaiselta Culture Ireland Committeelta ja Suomen opetusministeriöltä.


title: Suomi–Irlanti-Seura

text: Seuran jäsenlehti on nimeltään "Shamrock", joka ilmestyy 2–4 kertaa vuodessa. Seuran sivuilla on julkaistu joitakin artikkeleita vanhoista Shamrockeista, joukossa muun muassa seuran perustajajäsenen akateemikko Aale Tynni-Haavion muistoja Irlannista ja Irlanti-seurasta.


title: Suomi–Irlanti-Seura

text: Seuran perustivat 1954 muutamat suomalaiset, jotka ihailivat suuresti Irlantia ja halusivat kertoa rakastamastaan maasta muille suomalaisille. Ensimmäinen puheenjohtaja oli Irlannin konsuli C. Slotte, muita perustajajäseniä olivat muun muassa runoilija Aale Tynni ja folkloristi Kustaa Vilkuna. Seura oli aluksi suhteellisen pieni, mutta sai paljon aikaan mainostaessaan Irlantia Suomessa. 1960-luvun alussa se järjesti Michael MacLiammoirin esittämään kuuluisan "The Importance of Being Oscar" -show’nsa Helsinkiin. Seura alkoi kasvaa 1970-luvulla yhä useamman suomalaisen vieraillessa Irlannissa lomiensa aikana ja monet liittyivätkin seuraan perinteisen irlantilaisen musiikin ja kirjallisuuden johdosta. Nuorempi sukupolvi liittyi seuraan 1980-luvulla erityisesti ihailusta U2-yhtyettä kohtaan.


title: Suomi–Irlanti-Seura

text: Seuran uusi aikakausi alkoi, kun se järjesti ensimmäisen irlantilaisen festivaalin Suomessa syyskuussa 1986. Idea tälle tuli Helsingissä asuvalta dublinilaiselta Harry Bentiltä, joka on ammatiltaan arkkitehti ja muusikko, joka lauloi suositussa Korkkijalta-yhtyeessä, joka oli esiintynyt samantyyppisellä festivaalilla Tukholmassa ja Kööpenhaminassa. Harry Bent ehdotti, että samanlainen festivaali pitäisi järjestää Suomessakin. Näin syntyi Helsinki Irish Festival. Ensimmäisen festivaalin pääesiintyjäksi onnistuttiin saamaan yksi Irlannin suosituimmista kansanmusiikkiyhtyeistä, De Dannan.


title: Suomi–Irlanti-Seura

text:
Vaatimaton Helsinki-keskeinen tapahtuma kasvoi pian Euroopan suurimmaksi irlantilaisen musiikin festivaaliksi Britteinsaarten ulkopuolella. Festivaali on laajalti levinnyt mediassa ja monet tunnetut irlantilaiset artistit ovat erittäin mielellään tulleet esiintymään sinne. Festivaali keskittyy luonnollisesti irlantilaiseen musiikkiin, etenkin perinteiseen, mutta erikoisuutena siellä on ollut myös esillä taidetta, arkkitehtuuria ja kansanrunoutta. Vuonna 1991 Eamon Morrisey esitti kuuluisan ”Joycemen”-show’nsa Helsingissä, Turussa ja Tampereella.
Festivaaleilla esiintyneihin artisteihin lukeutuu muun muassa The Chieftains, The Dubliners ja Dervish. Festivaaleilla on esiintynyt myös artisteja ja yhtyeitä Suomesta, Tanskasta, Ruotsista ja Virosta. Irish Festival in Finland järjestetään vuosittain noin 15 paikkakunnalla eri puolilla Suomea. Festivaali järjestetään vuosittain syys-lokakuussa.


title: Suomi–Irlanti-Seura

text: Finnish-Irish Society on toiminut isäntänä monelle kuuluisalle irlantilaiselle, kuten esimerkiksi Tim Pat Cooganille ja Roddy Doylelle. Seura on järjestänyt kolme irlantilaista elokuvafestivaalia vuosina 1990, 1991 ja 1994. Näillä festivaaleilla ovat vierailleet muun muassa ohjaajat Jim Sheridan, Pat O'Connor ja Joe Comeford.


title: Suomi–Irlanti-Seura

text: Valtakunnallisella seuralla on toimintaa myös sen osastoissa, joista aktiivisin on vuonna 1986 perustettu Turun osasto.


title: Beerse

text: Beerse on kunta Antwerpenin provinssissa, Flanderin alueella, Belgiassa. Pinta-alaa kunnalla on 37,48 neliökilometriä. Beersessä oli 1. tammikuuta 2008 16 756 asukasta, joista naisia oli 8 461 ja miehiä 8 295.


title: Beerse

text: Beersen naapurikunta Vlimmeren yhdistyi 2. tammikuuta 1977 Beerseen.


title: Beerse

text: Beersen naapurikunnat ovat Merksplas pohjoisessa, Turnhout ja Vosselaar idässä, Lille etelässä sekä Malle ja Rijkevorsel lännessä.


title: Beerse

text: Beersessä toimii lääketeollisuuteen erikoistunut yritys Janssen Pharmaceutica.


title: Beerse

text: Beersen väkiluvun kehitys vuodesta 1980 vuoteen 2009:


title: Juri Baturin

text: Juri Mihailovitš Baturin (, s. 12. kesäkuuta 1949 Moskovassa) on venäläinen kosmonautti.


title: Juri Baturin

text: Baturin oli ensimmäinen venäläinen poliitikko, joka on tehnyt avaruuslennon. Hän lensi Sojuz TM-28 -lennolla 13. elokuuta 1998 Mir-avaruusasemalle ollen siellä 17 päivää ja 28. huhtikuuta 2001 Sojuz TM-32 -aluksella ISS-avaruusasemalle ollen siellä kaksi vuorokautta.


title: Juri Baturin

text: Tämä kuten NASAn vastaavat poliitikkojen avaruuslennätykset (senaattori Jake Kemp ja eräässä mielessä John Glennin toinen lento, jolloin hän oli entinen senaattori) ovat lähellä avaruusturismia.


title: Tommola

text: Tommola on Heinolan kaupunginosa keskustan ja pohjois-etelä-suuntaisen Heinolan harjun kaakkoispuolella. Tommolan kohdalla leveänä virtaavan Kymijoen pohjoisrannalla sijaitsee kaupungin vanhainkoti Hopeasilta. Tommolassa on useita tehtaita, kuten Peltosen suksitehdas ja Heinolan saha. Lisäksi Tommolassa sijaitsee K-Marketin myymälä, R-kioski, parturi, ravintola ja pizzeria. Tommolassa on yksi päiväkoti ja alakoulun luokat 1–2. Heinolan keskustaan on matkaa 0,6–2,5 kilometriä. Alueeltaan varsin laajassa Tommolassa teollisuus- ja asuinalueet ovat reilusti erillään ja niinpä asuntoalueet ovat varsin rauhallisia. Asuntokanta koostuu pääasiassa kerrostalo- ja omakotitaloasutuksesta. Tommolasta on Sahanniemen kautta siltaa pitkin rautatie- ja kevyen liikenteen yhteydet Rautsaloon.


title: Kjustendil

text: Kjustendil (, historiallisesti Велбъжд "Velbăžd") on kaupunki on Länsi-Bulgariassa 22 kilometrin päässä Makedonian rajalta. Kjustendil on Kjustendilin alueen pääkaupunki.


title: Kjustendil

text: Kjustendilin asukasluku on 44 111 (2011). Kjustendil sijaitsee Kjustendilin laakson eteläosassa noin 90 kilometrin päässä maan pääkaupungista Sofiasta lounaaseen.


title: Kjustendil

text: Kaupunki tunnetaan lämpimistä mineraalilähteistään, joiden ympärille on syntynyt terveyskylpylöitä.


title: Just!

text: Just! on suomalaisen Popeda -yhtyeen kuudestoista studioalbumi, joka julkaistiin vuonna 2001.


title: Just!

text: Kaikki sävellykset Costello Hautamäki ja sanoitukset Pate Mustajärvi, paitsi (9) säv./san. Bob Seger, suom.san. Juice Leskinen ja (11) san. Pauli Hanhiniemi.


title: Juri Lontšakov

text:
Juri Valentinovitš Lontšakov (ven. Юрий Валентинович Лончаков, s. 4. maaliskuuta 1965 Balchasch, Kazakstanin sosialistinen neuvostotasavalta, Neuvostoliitto) on venäläinen kosmonautti.
Lontšakov on naimisissa ja perheessä on poika, Kiril.


title: Juri Lontšakov

text: Juri Lontšakov pääsi lukiosta 1982 ilmavoimiin. Hän lensi vuonna 1997 NASAn STS-100-lennolla ja 2002 Sojuz TMA-1/Sojuz TM-34-lennolla ISS-avaruusasemalle.


title: NonStop Kernel

text: NonStop Kernel (NSK) on Hewlett-Packardin NonStop-tietokonearkkitehtuurin käyttöjärjestelmä. Sen mukana ajetaan tyypillisesti Unix/POSIX-tyylistä Open System Services (OSS) -käyttö- ja kehitysympäristöä. Vaihtoehtoisesti voidaan ajaa myös vanhempaa Guardiania, arkkitehtuurin perinteistä ympäristöä, joka on säilytetty lähinnä yhteensopivuuden vuoksi. Kumpaakin ympäristöä (joita kutsutaan myös "persoonallisuuksiksi") voidaan lisäksi ajaa rinnakkain.


title: NonStop Kernel

text: Sekä OSS että Guardian tarjoavat sovelluskehitykseen omat ohjelmointirajapintansa. Komentotulkkeina puolestaan käytetään edellisessä Korn shelliin perustuvaa OSS shelliä ja jälkimmäisessä TACL-tulkkia.


title: Portgas D. Ace

text: Portgas D. Ace () on manga/animesarja One Piecen päähenkilön Luffyn veli.


title: Portgas D. Ace

text: Hänellä on kaksi tatuointia. Acella on selässään Valkoparran symboli: pääkallo jossa on valkoiset viikset ja manji sen takana. Selässä olevaa tatuointia editoitiin animessa, sillä pääkallon takana oleva merkki muistuttaa natsimerkkiä , joten yleislevitykseen sitä ei uskallettu päästää. Myös mangassa tuo merkki vaihdettiin, mutta vasta myöhemmin. Toinen tatuointi on hänen vasemmassa kädessään. Siinä lukee ASCE, jossa S:n päälle on tehty rasti. Englanniksi dubatussa animessa tämä on editoitu pois, koska heillä Acen nimi on ”Portgaz D. Trace”.


title: Portgas D. Ace

text:
Ace on yksi kahdesta merirosvosta ikinä jotka ovat päässeet Merivoimien kapteeni Smokerilta pakoon. Toinen Acen lisäksi joka on päässyt pakoon on hänen veljensä Luffy. Ace ja Smoker taistelivat Alabastassa keskenään.
Ace vaeltaa pitkin Grand Linea etsien Mustapartaa hänen veneensä kanssa jonka moottori toimii hänen Mera Mera no Mi (Flare Flare Fruit/Tulitulimarjan) avulla. Hänen piti etsiä Marshall D. Teach ”Mustaparta”, koska Mustaparta oli tappanut oman toverinsa kun hän oli Valkoparran miehistössä. Ace löysi Mustaparran ja Mustaparta kertoi ottavansa Luffyn kiinni palkkion takia. Hän jopa pyysi Acea mukaan jahtiin ja liittymään miehistöönsä. Tästä Ace ei ilahtunut, vaan aloitti taistelun Mustapartaa vastaan. Ace hävisi taistelun, koska Mustaparta oli syönnyt pimeyspimeysmarjan, jonka hän oli ryöstänyt tappamaltaan toverilta.
Koska Mustaparta on yksi Kaapparilordeista, niin taistelun jälkeen Ace vietiin Impel Down nimiseen vankilaan, jossa hän odottaa teloitusta. Kun Luffy kuuli tämän uutisen, niin hän päätti lähteä vapauttamaan Acen ennen teloitusta. Ace kuitenkin saa surmansa Akainun kädestä.


title: Portgas D. Ace

text: Japanilaisessa faniäänestyksessä Ace sijoittui kymmeneksi parhaaksi eli kymmenenneksi suosituimmaksi One Piece -hahmoksi.


title: Portgas D. Ace

text: Hän lähti Fuushan kylästä kolme vuotta ennen Luffyä. Nykyään Ace on lojaali Valkopartapiraattien -miehistön jäsen ja Valkoparran toisen osaston johtaja.


title: Portgas D. Ace

text:
Molemmat veljekset ovat yhdessä kasvaneita ja vaikka Luffy koki saman koulutuksen kuin Ace, Portgasilla on enemmän lihaksia, kun taas Luffy koulutuksestaan huolimatta on ”ruipelo”. Ace on narkoottinen (joka tulee hänen suvultaan) ja nukahtaa satunnaisesti joka saa ihmiset luulemaan hänet kuolleeksi. Hän nukahtaa usein syödessään. Veljekset ovat keskenään läheisiä. Hän on hieman ”kiltin isoveikan” roolissa ja jopa käski Olkihattupiraatteja pitämään Luffyä silmillä.
Myöhemmin mangassa paljastuu, että Ace on Gold Rogerin ja Portgas D. Rougen lapsi (Rouge kuitenkin kuoli heti synnytettyään Acen , sillä Rouge piti Acea kohdussaan 20 kuukautta).


title: Portgas D. Ace

text: Luffyn isosisällä, Monkey D. Garpilla ja Rogerila oli takanaan myrskyisä menneisyys: kumpikin oli yrittänyt tappaa toisensa useita kertoja. Kuitenkin tietäen kuolemanpäivänsä koittavan, Roger pyysi entiseltä viholliseltaan, että tämä huolehtisi syntyvästä lapsestaan kun tämä syntyisi. Garp vastusteli ajatusta, johon Roger vastasi maireasti hymyillen ”Kyllä sinä hänet kasvatat.” Garp heltyi ja oli jopa läsnä Rougen synnytyksessä. Myöhemmin Garp vei Acen ystävänsä Dadanin kasvatettavaksi, jolle Luffykin aikanaan joutui.


title: Portgas D. Ace

text: Aluksi Ace oli etäinen Luffyä kohtaan. Hän piti Luffya häiritsevänä kakarana, jota piti aina olla pelastamassa. Acelle vähän läheisempi oli ylvääseen perheeseen kuulunut Sabo, jonka kanssa Ace suunnitteli ryhtyvänsä piraatiksi jahka olivat keränneet tarpeeksi rahaa merirosvoalukseen. Luffy kuitenkin tuli tähän väliin, ja kaverukset pohtivat miten tappaa tunkeilija, jota ei ikinä tapahtunutkaan tiedonpuutteen ja haluttomuuden vuoksi. Ace nautti yhdessä Luffyn ja Sabon kanssa maljat alkoholia, jolloin heistä tuli veljekset


title: Portgas D. Ace

text:
Jo nuorena Acea vaivasi verenperintönsä, jonka vuoksi hänen ei olisi tullut elää. Veljensä Sabon kuoltua hän sai syyn elää.
Kun totuus merirosvokuninkaan jälkeläisestä tuli koko maailman tietoon, ajatus siitä puistatti Acea, jolle tämän isä, merirosvokuningas, oli häpeän aihe (hän oli kieltänyt läheisiäänkin mainitsemasta isänsä nimeä). Acella ei tavallaan ollut lainkaan isää, ei ennen kuin hän liittyi Valkoparta-piraatteihin.


title: Portgas D. Ace

text: Kun Luffy oli tullut merivoimien päämäjaan Marinefordiin, Ace kieltäytyi hyväksymästä Luffyn apua, koska tämä oli nuorempi, heikko, ja ennen kaikkea koska veljillä oli omat seikkailut joihin ei tule puuttua. Luffy lopulta sai pelastettua Acen, mutta kontra-amiraali Akainu alkoi haastaa riitaa Acen kanssa. Isältään peityn periaatteen mukaan Ace ei ikinä paennut vihollista. Tästä Akainu sai puhtia iskeä magmagvoimillaan kohti Luffya, jolloin Ace meni väliin ja sai kuolettavan haavan vatsaansa. Viimeisillä voimillaan hän kiitti ystäviään häntä rakastamisesta ja pahoitteli olevansa hankala pelastettava. Hän lopulta kuoli hymyillen, kuten D:n tahdon ihmiset tähän asti ovat.


title: Melvin Sheppard

text: Melvin Whinfield (”Mel”) Sheppard (5. syyskuuta 1883 Almonesson Lake, New Jersey, Yhdysvallat – 4. tammikuuta 1942 New York, New York, Yhdysvallat) oli amerikkalainen keskimatkojen juoksija ja nelinkertainen olympiavoittaja.


title: Melvin Sheppard

text: Melvin Sheppard yritti nuoruudessaan liittyä New Yorkin poliisivoimiin, mutta hänet hylättiin heikon sydämen takia. Tästä huolimatta Sheppard voitti kolme peräkkäistä Yhdysvaltain mestaruutta 880 jaardilla vuosina 1906–1908.


title: Melvin Sheppard

text: Lontoon olympialaisissa 1908 Sheppard voitti 1 500 metrin alkueränsä uudella olympiaennätyksellä 4.05,0, minkä Norman Hallows rikkoi jo seuraavassa erässä tuloksella 4.03,4. Seuraavan päivän loppukilpailussa Sheppard vei voiton ennätystä sivunneella ajalla. Sheppard nousi kilpailun kärkeen vasta viimeisillä metreillä, kirien jo usean metrin karkumatkan repäisseen Harold Wilsonin kiinni.


title: Melvin Sheppard

text: 800 metrillä Sheppard voitti alkueränsä ajalla 1.58,0. Finaalissa Sheppard juoksi ensimmäisen kierroksen aikakauteen nähden uskomattomaan 53 sekunnin aikaan ja voitti lopulta tuloksella 1.52,8, joka oli epävirallinen maailmanennätys. Aika paransi edellistä James Lightbodyn nimissä ollutta olympiaennätystä 3,2 sekuntia.


title: Melvin Sheppard

text: Kolmannen kultamitalinsa Sheppard sai ainoan kerran olympiaohjelmassa olleessa 1 600 metrin viestissä, jonka osuuksien pituudet olivat juoksujärjestyksessä 200 m + 200 m + 400 m + 800 m. Hän oli Yhdysvaltain joukkueen ankkuri ja onnistui säilyttämään joukkueen kolmella ensimmäisellä osuudella saavuttaman kärkipaikan. Sheppardin henkilökohtainen osuusaika oli 1.55,4.


title: Melvin Sheppard

text: Tukholman olympialaisissa Sheppard oli 800 metrin ennakkosuosikki. Finaalissa hän yritti samaa taktiikkaa kuin Lontoossa ja juoksi ensimmäisen kierroksen vielä kovempaa, aika oli 52,4. Jälkimmäisellä kierroksella Ted Meredith ohitti hänet tehden kaikkien aikojen parhaan ajan 1.51,9, joka hyväksyttiin myöhemmin ensimmäiseksi viralliseksi maailmanennätykseksi. Sheppard hävisi vain sekunnin kymmenyksen.


title: Melvin Sheppard

text: Neljännen olympiakultamitalinsa Sheppard voitti 4 x 400 metrillä Yhdysvaltain joukkueen aloittajana. Aika oli uusi maailmanennätys 3.16,6. Maailmanennätys pysyi voimassa vuoteen 1924 saakka.


title: Melvin Sheppard

text: Sheppard oli mukana tekemässä useita viestijuoksun maailmanennätyksiä. Vuonna 1910 hän juoksi osuuden Yhdysvaltain joukkueessa, joka teki 4 × 880 jaardin maailmanennätyksen 7.53,0. Aika hyväksyttiin myös 4 × 800 metrin viestijuoksun maailmanennätykseksi. Ennätys pysyi voimassa kymmenen vuotta, kunnes se rikottiin vuonna 1920. Vuonna 1911 Sheppard juoksi osuuden Yhdysvaltain joukkueessa, joka teki maailmanennätyksen 3.18,2 4 × 440 jaardin viestijuoksussa. Pennsylvanian yliopiston joukkue rikkoi tämän ennätyksen vuonna 1915.


title: Melvin Sheppard

text: Urheilu-uransa jälkeen Sheppardista tuli lakimies. Hän oli yksi Charles Lindberghin lapsen kidnappauksesta syytetyn Bruno Hauptmannin asianajajista.


title: Killing in the Name

text: Killing in the Name oli Rage Against the Machinen ensimmäinen single heidän ensimmäiseltä levyltään. Levy julkaistiin vuonna 1992 ja single vuonna 1993. Kappale kestää 5 minuuttia ja 14 sekuntia.


title: Killing in the Name

text: Maaliskuussa 2005 Q-lehti sijoitti "Killing in the Namen" 24. sijalle 100 parhaan kitarakappaleen listalla. Rage Against the Machinen lisäksi kappaleen on esittänyt Audioslave.


title: Walter Stahlecker

text: Franz Walter Stahlecker (10. lokakuuta 1900 Sternenfels – 23. maaliskuuta 1942 Krasnogvardeisk) oli saksalainen Brigadeführerin arvoinen SS-upseeri ja oikeustieteen tohtori. Stahlecker toimi turvallisuuspoliisin ja SD:n komentajana ("Befehlshaber der Sipo und des SD; BdS") Ostlandin valtakunnankomissariaatissa vuosina 1941–1942.


title: Walter Stahlecker

text: Vuonna 1941 Stahlecker määrättiin Einsatzgruppe A:n komentajaksi. Hänen osastonsa suoritti partisaanien ja ns. ei-toivottujen väestöryhmien vastaisia toimia rintalinjan takana. Talveen 1941 mennessä yksikkö oli tappanut 249 420 juutalaista. Einsatzgruppe A:ta ja siihen kuuluneita yksiköitä syytettiin Nürnbergin oikeudenkäynnissä rikoksista ihmisyyttä vastaan.


title: Walter Stahlecker

text: Stahlecker vieraili Suomessa Inkerin kysymyksen vuoksi tammikuussa 1942. Hän kaatui yhteenotossa neuvostopartisaanien kanssa 23. maaliskuuta 1942 Krasnogvardeiskissa, joka nykyään on nimeltään jälleen Hatsina.


title: Ara-appaloosa

text: Ara-appaloosa (myös "araloosa" tai "arappaloosa") on hevosrotu, joka on kehitetty arabianhevosesta ja appaloosasta. Siinä yhdistyy arabianhevosen jalo ulkomuoto Appaloosan tiikerinkirjavuuteen. Rodun molemmat kantarodut tunnetaan kestävyydestä ja älykkyydestä, ja niistä risteytetty jälkeläinen soveltuu yleensä erinomaisesti matkaratsastukseen sekä arabianhevosen ja appaloosan tyypillisiin tehtäviin kuten karjatyöskentelyyn sekä moniin hevosurheilun lajeihin. Rodun yksilössä on rotumääritelmän täyttääkseen oltava vähintään 90% arabiverta. Appaloosan ominaisuuksista rodussa arvostetaan lähinnä tiikerinkirjavaa väriä. Rotu on sirorakenteinen, sitkeä ja temperamenttinen, mutta kovin harvinainen Euroopassa. Yhdysvalloissa rotu on kuitenkin suosittu.


title: Julie Winnefred Bertrand

text: Julie Winnefred Bertrand (16. syyskuuta 1891 – 18. tammikuuta 2007) oli huomattavan iäkkääksi elänyt kanadalainen.


title: Julie Winnefred Bertrand

text: Bertrandista tuli vanhin elossa oleva kanadalainen Anne Samsonin kuoltua 29. marraskuuta 2004. Kuollessaan hän oli jo maailman vanhin elossa oleva nainen. Maailman vanhinta ihmistä hänestä ei koskaan tullut, sillä puertoricolainen Emiliano Mercado del Toro eli vielä kuusi päivää hänen kuolemansa jälkeen.


title: Julie Winnefred Bertrand

text: Bertrand ei ollut koskaan naimisissa. Vuonna 2004 hän oli vielä ikäänsä nähden hyväkuntoinen, pukeutui itsenäisesti, laittoi tukkansa ja nautti erityisissä tilanteissa lasin viiniä. Muisti oli säilynyt, ja hän osasi yhä nimetä tärkeimmät ystävänsä ja sukulaisensa. Hän asui Montréalissa, mutta vietti elämänsä aivan viimeiset vaiheet etupäässä nukkuen.


title: Julie Winnefred Bertrand

text: Bertrandista tuli maailman vanhin elossa oleva nainen Elizabeth Boldenin kuoltua 11. joulukuuta 2006. Jos Bertrand ei itse olisi menehtynyt 18. tammikuuta 2007, hänestä olisi tullut kuuden päivän kuluttua maailman vanhin elossa oleva ihminen.


title: Joan Riudavets

text: Joan Riudavets Moll (15. joulukuuta 1889 – 5. maaliskuuta 2004) oli huomattavan pitkäikäinen espanjalainen.


title: Joan Riudavets

text: Riudavets oli kotoisin Menorcalta. Hänestä tuli Euroopan vanhin ihminen italialaisen Maria Teresa Fumarola Ligorion kuoltua toukokuussa 2003. Hänestä tuli myös maailman vanhin elossa oleva mies Yukichi Chuganjin kuoltua saman vuoden syyskuussa.


title: Joan Riudavets

text: Riudavets ajoi polkupyörää jopa 110-vuotiaaksi asti. Hän oli työskennellyt suutarina vuoteen 1954 saakka ja toimi lisäksi Es Migjorn Granin kunnanvaltuutettuna.


title: Joan Riudavets

text: Riudavets kuoli 114-vuotiaana. Hän oli elänyt lähes koko elämänsä ilman äitiään Catalina Moll Mercadesia, joka kuoli 25-vuotiaana ennen vuoden 1889 loppua.


title: Uinu, uinu lemmikkini (elokuva)

text: Uinu, uinu lemmikkini ("Pet Sematary") on vuonna 1989 ensi-iltansa saanut kauhuelokuva, joka perustuu kirjailija Stephen Kingin teokseen. Elokuvan on ohjannut Mary Lambert.


title: Uinu, uinu lemmikkini (elokuva)

text: Elokuva kertoo perheestä, joka muuttaa kauniiseen omakotitaloon. Naapurissa asuu mukava Jud. Kaikki näyttää olevan hyvin, mutta perheen kiusana on vilkas tie, jossa kulkee paljon rekkoja. Pian perheen rakas kissa jääkin auton alle.


title: Uinu, uinu lemmikkini (elokuva)

text: Jud kertoo perheenisä Louisille vanhasta intiaanien hautausmaasta, jonne he hautaavat kissan. Pian kissa palaa takaisin, mutta erilaisena kuin ennen. Tämän jälkeen perheen kuopus jää auton alle ja Louis saa idean haudata poikansa samalle hautausmaalle kuin kissankin.


title: Uinu, uinu lemmikkini (elokuva)

text: "Video-oppaassa" vuodelta 1994 Bello Romano kutsuu elokuvaa visuaalisesti hallituksi mutta epätasaiseksi gore-kauhisteluksi ja antaa sille kolme tähteä viidestä, mikä vastaa sanallista arviota ”hyvä”.


title: Edwin Flack

text: Edwin Harold ”Teddy” Flack (5. marraskuuta 1873 Lontoo, Iso-Britannia – 10. tammikuuta 1935) oli australialainen urheilija ja kaksinkertainen olympiavoittaja.


title: Edwin Flack

text: Englantilaissyntyinen Flack oli viisivuotias hänen perheensä muuttaessa Australiaan siirtolaisiksi. Koulusta valmistuttuaan hän työskenteli isänsä tilintarkastustoimistossa ja 21-vuotiaana hänet lähetettiin Lontooseen lisäopintoja varten. Kuultuaan olympialaisista hän päätti matkustaa Kreikkaan kilpailumatkalle, koska oli Australiassa asuessaan ollut innokas urheilija.